DPK pristala da Pacoli bude budući predsednik Kosova | Forum Krstarice\nDPK pristala da Pacoli bude budući predsednik Kosova\n14.02.2011. u 23:33 - DPK pristala da Pacoli bude budući predsednik Kosova\nNajuže rukovodstvo Demokratske partije Kosova Hašima Tačija odlučilo je večeras da predsedniku Alijanse za novo Kosovo Bedžetu Pacoliju ponudi mesto predsednika u kombinaciji za stvaranje koalicije za buduću kosovsku vladu.\nPotrpredsednik DPK Hajredin Kući izjavio je da je odluka doneta večeras nakon tročasovne rasprave najužeg rukovodstva DPK.\nOdluka rukovodstva DPK je doneta konsenzusom, rekao je Kući i naveo da će DPK imati mesto premijera i predsednika Skupštine Kosova.\nNarednih dana dve stranke kosovskih Albanaca će razmotriti podelu ministarstava, podvukao je Kući.\nUslov da Pacoli bude budući predsednik Kosova je bio da njegova ANK uđe u koaliciju sa Tačijem.\nTači u budućoj koaliciji računa na podršku većine poslanika Srba i drugih nealbanskih zajednica. U tom slučaju buduća vlada će imati podršku najviše 65 od 120 poslanika.\nKonstitutivna sednica Skupštine Kosova zakazana je za 24. februar.\n14.02.2011. u 23:35 - DPK pristala da Pacoli bude budući predsednik Kosova\nTo je covjek koji je obisao pola svijeta.Mislim na Behdzeta Pacolija koji je imao nekada za suprugu cuvenu Anu Oksu.Inace Behdzet Pacoli ima oko 10 000 svojih radnika koji rade po citavom svijetu i Behdzet Pacolijeva firma je radila na obnovi Bijeloog Doma u Rusiji.To je covjek koji ima puno novca i mislim d aje to jedan najbolji izbor za Kosovare jer taj covjek Pacoli je biznismen i veoma dobar covjek za Kosovo.\n14.02.2011. u 23:39 - DPK pristala da Pacoli bude budući predsednik Kosova\nNIJE ON TU DA BUDE BOLJE SHIPTARIMA NEGO JE TU DA BI SE NAFATIRAO JOS.........I KO SU TI KOSOVARI.........\n14.02.2011. u 23:41 - DPK pristala da Pacoli bude budući predsednik Kosova\n14.02.2011. u 23:43 - DPK pristala da Pacoli bude budući predsednik Kosova\nTo su stanovnici Kosova jer Kosovar znaci covjek sa Kosova.Mi moramo znati da je ovaj covjek predsjednik Pacoli u koaliciji sa Kosovskom Strankom Pravde koja je Islamisticka stranka i mislim da je zbog toga Pacoli jedan od najboljih ljudi za Kosovo jer moze utjecati da se pokrivenim zenama ne zabranjuje ulazak u institucije a to je u skolama i u radni odnos u drzavnoj sluzbi.\n14.02.2011. u 23:44 - DPK pristala da Pacoli bude budući predsednik Kosova\nBogat, uspesan biznismen sa veoma jakim medjunarodnim vezama... Ostaje da se vidi kakv je politicar ?\n14.02.2011. u 23:48 - DPK pristala da Pacoli bude budući predsednik Kosova\nŠto ne kažeš odma da je čovek diler droge i belog roblja.\n14.02.2011. u 23:49 - DPK pristala da Pacoli bude budući predsednik Kosova\nSrbi sa Kosova su Kosovci, a ne Kosovari.\nSta nas briga ko ce da bude predsednik nepostojece drzave?\n14.02.2011. u 23:51 - DPK pristala da Pacoli bude budući predsednik Kosova\nEvidence of the Groups capabilities can be seen in the construction of the Presidential Complex of the new capital of Kazahstan, Astana, where more than 1.000.000 m2 were constructed.[13\n14.02.2011. u 23:53 - DPK pristala da Pacoli bude budući predsednik Kosova\n14.02.2011. u 23:55 - DPK pristala da Pacoli bude budući predsednik Kosova\nA jeste zaboravio sam da naglasim da je veliki humanista...\n14.02.2011. u 23:57 - DPK pristala da Pacoli bude budući predsednik Kosova\nBedžet Pacoli je klasičan međunarodni\nIma "lavovski" udeo u ishitrenom povlačenju Borisa Jeljcina\niz politike,jer su engleski novinari otkrili tajne Jeljcinove\nračune u švajcarskim bankama,otvorene na ime ćerke Tatjane,\nna koje je Pacoli uplaćivao reket za građevinske radove u Moskvi.\nDobijao je najisplativije poslove bez tendera u Moskvi i širom Rusije.....\nZahvaljujući bliskosti sa Jeljcinom "po'vatao" je značajne političke veze\npo Evropi i svetu.....!\n14.02.2011. u 23:58 - DPK pristala da Pacoli bude budući predsednik Kosova\nPa naravno da je veliki humanista, sigurno svojoj braći svinj.. ovim šiptarima daje robu upola cene.\n15.02.2011. u 00:03 - DPK pristala da Pacoli bude budući predsednik Kosova\nJel tebi lično bitno ko je\npredsednik Hrvatske !?\nZa nju,Hrvatsku,ne može se reći da je "nepostojeća država" !\nTo me živo zanima.......!!\notkad ti mislis?\n15.02.2011. u 00:05 - DPK pristala da Pacoli bude budući predsednik Kosova\nti se ne trpaj gde ne treba, dovoljno si do sad rekla\n15.02.2011. u 00:27 - DPK pristala da Pacoli bude budući predsednik Kosova\nZemo ti si ocito zalutao u nekom virtuelnom svetu. Rusija je inace poznata po tome da je tamo je sve pod zakonski konac Pacoli je pokupio malo kajmaka kao i ostali i to je to ! Sta ti mislis da ostali belosvetski politicari tipa Berluskoni itd. vrte biznis na bele oci i postenje ? Osim raznih drugih vukojebina Pacoli posluje i u Dubaiu. A jeste ko ce biti predsednik Kosova vise se na svu srecu ne odlucuje u Begisu nego u Pristini !!!\n15.02.2011. u 00:42 - DPK pristala da Pacoli bude budući predsednik Kosova\nZemo,ako već uzimaš pušku u ruku,\nako ti se ruka trese,promašićeš metu....!\nOvo shvati metaforično.\nIgrom slučaja bio sam tada u Moskvi i od samih\nRusa znam kako je restauriran Parlament,koga je\nJeljcin granatirao da bi pobio opozicione prvake......\nNe drži se samo šablona i znaj -\nBedžet Pacoli je opasan dugogodišnji međunarodni kriminalac,\nfinansijski moćniji i od samog Soroša....\nMogao bih još da ti pričam,ali nećeš da čitaš.......\n15.02.2011. u 01:31 - DPK pristala da Pacoli bude budući predsednik Kosova\nKad nema kise dobar je i grad, zemo moj ! A jeste para vrti dje burgija nece to je bilo od na vjek. Boze moj sad je tamo nekakv Pacoli kriv sto je Rusija u vreme Jelcina pofafala isto i Srbija za vreme Slobe..\nDovoljna je cinjenica da je Pacoli i pre nego sto je stupio bavljenjem politikom bezbroj puta odresio kesu i slao npr. decu obolelom od raka na lecenje u Svajcarsku da ne pomenem razne druge fondacije....Obicna sirotinja zvisi od takvih sta drugo ?\n15.02.2011. u 01:44 - DPK pristala da Pacoli bude budući predsednik Kosova\n15.02.2011. u 01:52 - DPK pristala da Pacoli bude budući predsednik Kosova\nZemo, jel znas onu novu plavo belu zgradu u juznom delu, blizu jadrana, sto bas lepo izgleda..?\nCuo sam da je to on napravio i poklonio Mitrovici, kao i da je po jednu takvu zgradu napravio u svakom gradu na Kosovu...\nInace, on je jos jedan od kosovskih Seselja, takvi su svi vasi lideri dole, osim Vetona koga sam imao prilike da upoznam i koji je jedini normalan i nije sovinista...\n15.02.2011. u 08:58 - DPK pristala da Pacoli bude budući predsednik Kosova\nArtiljerija..... Kosovo treba bombardovati.\n15.02.2011. u 21:28 - DPK pristala da Pacoli bude budući predsednik Kosova\nKakvo bombardovanje !?\nZar ga treba razrovati da liči na Grozni ili Vukovar !??\nKosovo treba osloboditi i omogućiti\nljudima da u miru žive.Svi skupa,,,\nNe pitaj me samo -kako !?\nAli,znam - bombardovanjem, ne.......!!!\n15.02.2011. u 21:43 - DPK pristala da Pacoli bude budući predsednik Kosova\nСамо мртав шиптар, је добар шиптар...\n15.02.2011. u 21:44 - DPK pristala da Pacoli bude budući predsednik Kosova


Radnik Jutjuba u San Francisku zarobljen u ormaru tvituje? Stižu mu poruke, "izdrži brate!" - Mmedia Mreža | YouTube Vesti\nYouTube Vesti | YouTube svet | 21.06.2018\nRadnici u kompaniji Jutjub u San Francisku su se prvo zabrarikadirali u kancelarije, a onda su izašli iz zgrade podigutih ruku. Mediji izveštavaju da ima povređenih i da je napadač najverovatnije žena.\nPrema prvim nepotvrđenim informacijama, povređeno je 37 osoba.\nAmerički mediji pišu da sumnjaju da iza napada stoji žena u crnoj majici i sa maramom na glavi.\nIako zvanična potvrda za to još nije došla, na društvenim mrežama su se pojavile informacije o tome da su bolnice San Franciska počele da prihvataju povređene.\nI’m in a closet at YouTube headquarters ! Will be providing everyone details shortly !! pic.twitter.com/Vs7fjdy2zS\n— Downright Deplorable (@RichHamblin11) 03. април 2018.\nPročitano puta: 518


Obnovljeno porečko taksi stajalište • Istra Terra Magica\nObnovljeno porečko taksi stajalište\nod IstraTerraMagica.eu 19. studenoga 2018., 14:25\nUređenje taksi stajališta u Ulici Karla Huguesa, kod porečkog autobusnog kolodvora, ovih je dana privedeno kraju. U sklopu radova započetih prije dva tjedna derutna kućica zamijenjena je novom, montažnom, opremljenom i sanitarnim čvorom za potrebe taksista koji na tom punktu borave veći dio dana. Objekt je priključen na komunalnu infrastrukturu, a saniran je i betonski podest na koji je montirana nova montažna kućica za potrebe taksista.\nInvestitor ovog zahvata je Grad Poreč, a pripremne radove, te izgradnju komunalnih priključaka obavio je obrt za usluge prijevoza i građevinske mehanizacije Vežnaver iz Poreča. Ugovorni troškovi iznose nešto manje od 69 tisuća kuna (bez PDV-a). Montažna kućica za taksiste nabavljena je putem tvrtke Kova iz Velike Gorice, a cijena usluge zajedno s montažom iznosi nešto manje od 74 tisuće kuna (bez PDV-a).\nNakon dovršenih građevinskih radova i montaže nove kućice, taksi stajalište znatno bolje izgleda, što lideru hrvatskog turizma i priliči, na zadovoljstvo ponajprije taksista, ali i građana i turista.


Tajne apsinta | CityMagazine\nShare / 53 Share / 2 Share / 1\nApsint, zeleno piće sa velikim procentom alkohola je u drugoj polovini 19. veka bilo inspiracija mnogim evropskim umetnicima, piscima i slikarima. Smatralo se da stimuliše kreativnost, pripisivala su mu se halucinogena svojstva, a zabrana proizvodnje trajala je skoro 100 godina.\nOvaj gorki aperitiv snažnog ukusa i sa 45 do 74 procenta alkohola, koji se pravi od biljaka pelin, anis i komorač, uvek se razblažuje vodom, u razmeri 1 prema 3. Kockica šećera se stavi na kašičicu, iznad čaše sa apsintom, a voda se polako preliva preko. Šećer služi da ublaži gorak ukus pića koje deluje kao i svaki drugi veoma jak alkohol – intenzivira raspoloženje i izoštrava čula.\nKako se pije apsint\nApsint, nazvan Zelena vila je kultno piće, simbol boemske i stvaralačke atmosfere 19. veka. Edouard Manet je 1859. godine naslikao Apsinthe drinker, a Edgar Degas je na slici Čaša apsinta ovekovečio ženu koju je apsint učinio sumornom. Van Gogh je stvarao (i gubio razum) pod dejstvom apsinta kao i francuski pesnici simbolizma Baudler, Verlaine, Rimbaud i slikari Toulose Loutrec, Modgiliani, Picasso… Apsintu nisu odoleli ni pisci – Oscar Wilde, Guy de Maupassant koji je u knjizi Čudna noć u Parizu dočarao Pariske ulice izmenjene usled dejstva apsinta i Emil Zola koji je opisao dejstva zelene muze u pripoveci Gutljaj. Ernest Hemingway se sa apsintom sreo u Španiji 1920, i kasnije mu je dao značajan prostor u svojim romanima.\nEdgar Degas "L'absinthe"\nMitska svojstva apsinta pripisuju se tujonu, jedinjenju koje se u njemu nalazi. Ali tujon je u ovom piću u jako malim dozama da bi postojali štetni efekti. Istina je da je većina slavnih umetnika, ljubitelja apsinta, patila od hroničnog alkoholizma. Halucinirali su usled stalnog opijanja i, verovatno, i usled preterane konzumacije lošeg apsinta koji nije pravljen od kvalitetnih sastojaka već su mu dodavane štetne alternative – industrijski alkohol i supstance koje pojačavaju boju i aromu.\nPablo Picasso "Čovek koji pije apsint"\nU Francuskoj, na prelazu dva veka apsint je bio veoma popularan – u Parizu je bilo oko 30 000 kafea a u svakom od njih je, u 5 sati po podne, na snazi bio apsint Happy Hour. Porast alkoholizma i snažna anti-apsint kampanja koja je ovo piće povezivala sa nasilnim zločinima bili su glavni uzroci zabrane- u Francuskoj je zabrana startovala 1915. godine i trajala blizu 100 godina – do 2000. kada je Le Fee Apsinth ponovo počeo da se (legalno) proizvodi i prodaje. U Švajcarskoj je zabrana ukinuta 2005, a u Americi 2007. godine. Danas postoji mnogo proizvođača apsinta, a u Parizu se kultno piće može naručiti u mnogim kafeima ili istražiti u autentičnoj prodavnici apsinta.\nZeleno piće je osmislio francuski doktor Pierre Ordinaire, u Švajcarskoj, krajem 18. veka, kao lekoviti eliksir. Prva fabrika za destilaciju apsinta je ubrzo otvorena a vrlo brzo, tokom 19 veka, apsint je postao omiljen u Francuskoj i piće broj 1 u umetničkim krugovima.Verovalo se da podstiče inspiraciju a zanemarivale su se štetne posledice kojih je bilo mnogo – apsint je izazivao halucinacije, pomračenja svesti, delirijume, grčenja…\nShare na Facebook / 53 Share / 2 Share / 1


Zvezda jedan od tri najlošija „eks-ju” kluba! | BN\nZvezda jedan od tri najlošija „eks-ju” kluba!\nKairat jedini kazahstanski tim koji je pobedio! Fudbaleri Crvene zvezde su ove sezone jedan od najlošijih klubova iz bivše Jugoslavije, pošto su samo crveno-beli uz slovenački Celje i makedonsku Renovu zabeležili oba poraza u prvom kolu kvalifikacija za Ligu Evrope i nisu dodali čak ni pola boda na konto koeficijenta naše lige.\nFudbal 11.07.2015 | 14:20\nUz to, za eliminaciju ovako rano crveno-beli će dobiti samo 0,25 poena, pa kada izgubi 1,7 poena iz sezone 2010/11, trenutno 205. tim Starog kontinenta očekuje još veći pad na rang listi klubova.\nUčinak klubova iz bivše Jugoslavije u Ligi Evrope:\nSrbija: Vojvodina i Čukarički\nCrna Gora: Mladost Podgorica\nHrvatska: Hajduk Split, Lokomotiva Zagreb i Rijeka (direktno)\nBosna i Hercegovina: Željezničar\nCrna Gora: Budućnost (nerešeno protiv Spartaksa) i Sutjeska (pobeda protiv Debrecina)\nBosna i Hercegovina: Zrinjski (pobeda protiv Širaka), Olimpik Sarajevo (dva remija sa Trnavom)\nSlovenija: Celje (dva poraza od Slaska)\nMakedonija: Renova (dva poraza od Dačije), Škendija (dva remija sa Aberdinom)\nSrbija: Crvena zvezda (dva poraza od Kairata)


Ukusi Sremske Mitrovice na Winterfestu - Ozon Media\nUkusi Sremske Mitrovice na Winterfestu\nOd strane Ozon 31.03.2017.\nOd strane Ozon 31.03.2017. 0 komentar\nSremska Mitrovica – Peti po redu “Winterfest Ski & Wine Festival” – Salon vina i Konferencija o gastronomiji, vinu i turizmu, održan je na Kopaoniku od 23. do 26. marta 2017.godine. Udruženje “Interfest” iz Novog Sada započelo je projekat „Ukusi Vojvodine“ – brendiranje Vojvodine kao gastronomske regije i festival gastronomije, a prvo predstavljanje ovog projekta bilo je upravo na manifestaciji na Kopaoniku, najposećenijoj turističkoj destinaciji u Srbiji.\nU mapiranju mitrovačkih proizvođača hrane i pića, kao i ugostiteljskih objekata koji pripremaju domaće vojvođanske specijalitete i neguju domaće ukuse, podršku “Interfestu” dali su i Agencija za ruralni razvoj i Turistička organizacija Grada Sremska Mitrovica. Udruženim snagama, posećen je početkom godine, veliki broj mitrovačkih poljoprivrednih gazdinstava, seoskih domaćinstava, čardi i restorana u kojima se neguje tradicionalna vojvođanska kuhinja ili ono što je od nje ostalo. Ove godine na “Winterfestu” su se predstavila četiri mitrovačka izlagača: Salaš Isailovi, PG Čavić Čalma, But & Co Laćarak i Krompičice sitne ljute iz Mačvanske Mitrovice. Sremska Mitrovica je na najbolji način prezentovala potencijale svog ruralnog područja i učestvovala u promociji „Ukusa Vojvodine”.\nVojvođanska gastronomija već je sama po sebi prepoznatljiva upravo zbog raznolikosti i mnogobrojnih kulturnih i društvenih uticaja koji su obogatili gastronomsku sliku ovog dela naše zemlje. U celom svetu trend je da hrana i vino postaju važan činilac turističke promocije i poseban turistički proizvod. Mnogobrojni su primeri oko nas kako su određene zemlje uspešno ispromovisale svoju gastronomiju. Hrana i piće koji se proizvode na određenoj teritoriji na taj način dobijaju predznak turističkog proizvoda. Cilj projekta “Ukusi Vojvodine” je da ovom kampanjom Vojvodina bude prepoznata kao važna gastronomska regija.\nU mesecima koji slede, u organizaciji “Interfesta”, Agencije za ruralni razvoj i Turističke organizacije Grada Sremska Mitrovica, ovaj projekat će biti predstavljen i u Sremskoj Mitrovici.\nDanas poslednje kolo izvlačenja igre „Uzmi račun i pobedi“\n„Muške stvari“ na sceni mitrovačkog pozorišta


Sir sa aronijom - specijalitet domaćinstva Janin raj | Agromedia\nVi ste ovde: Agromedia » Život na selu » Seoski turizam\nSir sa aronijom - specijalitet domaćinstva Janin raj\nSREDA, 26. SEPTEMBAR 2018\nSvetlana Cvetković se pre 14 godina, zajedno sa suprugom, bez velikih očekivanja i dobro razrađenog plana preselila iz grada u selo. Danas su domaćini seoskog domaćinstva za primer, bave se turizmom, gaje koze i prave tradicionalne proizvode, od kojih se posebno izdvaja i sir sa aronijom.\n„Dobili smo na poklon suve aronije, spontano smo probali da ih pomešamo sa sirom i dobili potpuno nov proizvod. Sada se sir sa aronijom odlično prodaje“, objasnila je Svetlana Cvetković.\nU poslu oko koza učestvuje cela porodica. Osamnaest koza dnevno da oko 50 litara mleka, od toga se napravi oko 5 kg običnog sira i 1 kotor kačkavalja. Robu plasiraju uglavnom na sajmovima, ali veliki broj kupaca čine gosti koji odsedaju u njihovim apartmanima.\n„S obzirom na to da se bavimo i seoskim turizmom, naši gosti ovde probaju sir, oduševe se i posle im šaljemo proizvode brzom poštom. Zarada nije došla preko noći, godinama smo ulagali u proizvodnju i reklamirali se, zahvaljujući kvalitetu opstajemo na tržištu“, zaključila je Svetlana Cvetković.\nSagovornica: Svetlana Cvetković, domaćica\nSir sa aronijom\nSeoski turizam 06. oktobar 2019.\nSeosko-sportski turizam u domaćinstvu Tanasijević\nOna je žena, majka i baka. Iako je već godinama u penziji, Ljubica Tanasijević je u svom seoskom domaćinstvu od 2001. godine najbolji ugostitelj.\nSeoski turizam 03. septembar 2019.\n12 koraka za pokretanje unosnog biznisa u ruralnom turizmu\nZa pokretanje biznisa u ruralnom turizmu potrebna je pre svega ideja, a zatim praćenje reklamnih aktivnosti, kao pravnih regulativa.\nSeoski turizam 29. avgust 2019.\nPodsticaji za unapređenje ruralnog turizma i umetničkih zanata\nKonkurs o uslovima i načinu za ostvarivanje prava na podsticaje za unapređenje ekonomskih aktivnosti na selu\nSeoski turizam 02. jul 2019.\nTri sestre pretvorile očevinu u mali raj na obroncima Jastrebara\nOd prvog dana dolaska Rade je maštao da obnovi svoje domaćinstvo u zavičaju, podigne plantaže voća i ogradi imanje. U tome je uspeo.\nSeoski turizam 29. april 2019.\nMesta odavno rezervisana: Domaćinstva na Rudnu puna gostiju za praznike\nPo tradiciji u domaćinstvima na Rudnu, koja se bave seoskim turizmom, za prvomajske praznike teško je naći slobodno mesto.


Teži i nepristupačniji čovek, prikaz romana Čovek-fuzija | Afirmator\nTeži i nepristupačniji čovek, prikaz romana Čovek-fuzija\n16. маја 2013. | Filed under: afirmator,broj 14 - maj 2013,kritika,poezija i proza | Posted by: admin\nNikola Mišić, Čovek-fuzija. Beograd: NNK international, 2012.\npiše: Sonja Jankov\nLiliputanska dimenzija kod Mišića postaje roj muva u koje se lik polako pretvara, isprva ne verujući ni sam u to što se dešava, tragajući uporno za racionalnim objašnjenjem. U svetu van hofmanske fantastike, isto nastojanje da se istrajno traga za racionalnim objašnjenjem kako bi se čovek „pomirio“ i prihvatio datu situaciju u kojoj se nalazi\nSvaki put kada pisac ima formalno obrazovanje iz vizuelne umetnosti, što je u slučaju Nikole Mišića filmska režija, književna naracija se gradi iz odabranih fragmenata koji su spojeni realističkim tonom pripovedanja ili lirskom sažetošću koja novostvorenom poetikom čitaocima daje jedan drugi pogled na stvari. Kod Mišića, upečatljive slike su kao u procesu fuzije sižejno spajane u pripovetke koje daju jednu težu, stilski zaokruženu proznu celinu naizgled realistički intoniranu. Kao čovek urbane sredine koji živi na Dorćolu u Beogradu, Mišić kao i mnogi drugi stanovnici gotovo svakodnevno čeka u redovima, postaje deo gužve u javnom gradskom prevozu, prolazi kroz komplikovane procedure u zdravstvu i vaga svoju kupovnu moć sa troškovima korišćenja i održavanja automobila. Ovakav ritam života je kod njega stvorio strpljiv pripovedački ton koji može da predstavi i najmanji detalj i dovede ga do grandioznih razmera, ali i da objektivno predstavi dešavanja iz svakodnevnice.\nUpravo zbog takvog pripovedačkog tona, objektivnog i umerenog radi isticanja realističnosti prikazanih slika i dešavanja, Mišićeva proza je pristupačna svim uzrastima do kojih dopire domaća književna produkcija. Ali upravo takav ton pripovedanja dao je Mišiću šansu da svoje pripovetke izmesti u jedan hofmanovski, edgar-alan-poovski fantastični svet koji nastaje malim izmeštanjem logičkog sleda stvari i koji je ogdelalo ljudskih snova ili njihovih najdubljih želja i tajni. U pripoveci „Crni voz“ imamo detaljni prikaz svakodnevnice porodice radnika – sredovečnog železničara sitne građe i njegove krupne supruge koja ne može da ima dete. Pripovedač nas uvodi u suptilan opis njihovog međusobnog odnosa, njihove egzistencijalne osamljenosti i pripovetka bi ostala enciklopediski primer realistične proze da nije uveden fantastični obrt. Mašinovođa se, zamenom identiteta, nađe u poziciji da telo svoje žene vidi i nosi kao svoje. Tek tada stilistika i realistični ton pisca dobijaju nekad ironični prizvuk, nekad sposobnost da grade groteskne prikaze, ali kako su uvek centrirani oko individue, one ostaju realistične, u domenu prikaza ljudskih strahova i podsvesti.\nPripovetka „Čovek-fuzija“ po kojoj je naslovljena cela zbirka, sa likom kojeg prati uvodi čitaoca u jedan manje raskalašan i manje ironičan guliverovski svet od onog kojeg mu je svojevremeno ponudio Džonatan Svift. Liliputanska dimenzija kod Mišića postaje roj muva u koje se lik polako pretvara, isprva ne verujući ni sam u to što se dešava, tragajući uporno za racionalnim objašnjenjem. U svetu van hofmanske fantastike, isto nastojanje da se istrajno traga za racionalnim objašnjenjem kako bi se čovek „pomirio“ i prihvatio datu situaciju susrećemo svaki put kada nas obaveste putem medija da cene rastu petnaest posto, već drugi put ove godine, a penzije samo dva posto, dok studentski krediti ostaju istog iznosa koliki su bili pre pet godina. Kada se pogleda odnos onoga što stanovnici tokom jednog meseca moraju da racionališu da bi emotivno mogli efikasno da funkcionišu do kraja meseca, Mišićev lik koji iskašljava muve i svaki put se smanjuje po koji centimentar počinje da izgleda više kao metafora nego kao fantastična situacija koju nam je pisac iz nepoznatog razloga ponudio.\nFantastični momenat je u pripovetkama Nikole Mišića uvek prisutan uz prizvuk onostranih, nečistih sila, čime se ripovetkama uklanja političko-socijalna dimenzija i čime one dobijaju veću pristupačnost, odnosno mogu zainteresovati veći broj čitaoca. Svakako, to ne znači da čitalac mora neizostavno da gaji simpatije prema crnim, demonskim vozovima ili crnim muvama koje u potpunosti menjaju živote likova u pripovetkama, da budu skloni strahu od tri šestice (pripovetka „Bordel (Hexakosioihexekontahexaphobia)“. Ovi motivi su odabrani stoga što su generalniji i u neku ruku literarniji od svih mogućih obrta koje donose tranzicija i recesija. Sa druge strane, prolazak crnog, demonskog voza koji uzrokuje to da se mašinovođa probudi u telu svoje žene i naizgled unese samo još veću udaljenost između njih dok se ne rodi dete, možda je manje fantastičan i neobičan momenat od činjenice da se mediji sve češće okreću pričama o promeni pola, hirurškoj intervenciji koja je ipak nešto lično i koja se tiče samo individue koja joj podlegne, a svakako ne nešto što nužno mora biti informacija za svakoga do koga medij dopire.\nMišić zbirkom pripovedaka Čovek-fuzija ne pretenduje da bude shvaćen kao pisac visoke književnost, već da, gotovo reporterski, da sliku o čoveku koji postaje sve teži i teži, kao jezgra atoma u procesu nuklearne fuzije. To je čovek u kojem se sve više toga skuplja, koji i po temperamentu postaje teži i nepristupačniji za komunikaciju.


Rukovodstvo opštine Srbac stvara bolje uslove za život građana ove lokalne zajednice zahvaljujući brojnim investicijama kojima je poboljšana putna komunikacija i rad predškolskih i školskih ustanova, uz jačanje privrednih kapaciteta i pronatalitetne politike. Ovo je zaključak današnjeg sastanka rukovodstva Opštine Srbac sa predsjednicom Republike Srpske Željkom Cvijanović.Načelnik opštine Mlađan Dragosavljević\nPredsjednica Republike Srpske Željka Cvijanović posjetila je danas višečlanu porodicu Večernović iz Nožičkog i uručila joj rješenje o donaciji za dogradnju i opremanje kuće.Senka i Velibor Večernović imaju šestoro djece, dječake Gojka i Aleksandra, te djevojčice Goranu, Bojanu, Maju i Jelenu. Najstariji Gojko ima 14 godina, a najmlađi Aleksandar godinu\n,,Jesen na dlanu”- prvi sajam članica Udruženja žena Srbac\nU okviru svečanosti povodom Dana i krsne slave opštine Srbac danas je na gradskom trgu u Srpcu otvoren jesenji sajam pod nazivom ,,Jesen na dlanu” koji su organizovale članice Udruženja žena Srbac u saradnji sa Turističkom organizacijomSrbac. Na štandovima je organizovana bogata prodajna izložba unikatnih radova i tradicionalnih specijaliteta koje\nUručena opštinska priznanja na svečanoj akademiji u Domu kulture\nU okviru obilježavanja krsne slave i Dana opštine Srbac sinoć je održana svečana akademija u Domu kulture u Srpcu na kojoj su uručena opštinska priznanja zaslužnim građanima i organizacijama, a dobitnik najznačajnijeg priznanja, Povelje opštine Srbac je kardiohirurški anesteziolog Boško Radomir. Ovaj znameniti stručnjak, koji je porijeklom iz Bajinaca, završio\nOpština Srbac isplatila je danas posljednju sedmu ratu stipendija za 82 redovna studenta opštine Srbac koji studiraju na državnim i privatnim fakultetima Stipendiju u iznosu od 100 KM studenti mogu podići preko tekućih i žiro računa u bankama u kojima su otvorili svoje naloge. U ovoj školskoj godini stipendije su\nPreventivne mjere produžene do 2. novembra\nNačelnik opštine i komandant Štaba za vanredne situacije, Mlađan Dragosavljević, donio je danas novu naredbu kojom se sve mjere u cilju prevencije širenja virusa korona produžavaju do 02.11.2020. godine. Upućuje se i apel od strane Opštinskog štaba da se propisane mjere strogo poštuju jer smo ušli u period hladnijeg vremena\nOd 16.do 20. novembra nastava na daljinu za srbačke srednjoškolce\nMinistarstvo prosvjete i kulture RS uputilo je dopis JU Centar srednjih škola ,,PetarKočić “Srbac da je škola planirana za biračko mjesto na lokalnim izborima koji će biti održani 15. novembra 2020. godine i da u skladu sa ovim dopisom Uprava i nastavno osoblje u periodu od 16. do 20. novembra\nZa sutra najavljen prekid u isporuci električne energije u više srbačkih ulica\nIz RJ ”Elektordistribucija” Srbac obavještavaju potrošače da će sutra, 14. oktobra, u periodu od 9.00 do 13.00 zbog radova na rekonstrukciji 20 kV dalekovoda Srbac – Toka, doći do zastoja u redovnom snabdijevanju električnom energijom potrošača u Srpcu u Savskoj ulici, ulici 27. jula, Save Vujanovića Žuće, Vase Pelagića, Veselina\nČetiri nova slučaja virusa korona u Srpcu\nU posljednja 24 časa na području srbačke opštine registrovana su još četiri slučaja virusa korona, od čega su tri muškarca mlađe i jedan srednje životne dobi. U pitanju su kontakti sa ranije pozitivnim osobama. Svi imaju blaže tegobe i nalaze se u kućnoj izolaciji. Ukupno je u Republici Srpskoj u\nRealizovana osma akcija pomoći Fonda solidarnosti Boračke organizacije Srbac\nFond solidarnosti Boračke organizacije opštine Srbac nastavio je sa akcijom pružanja pomoći najugroženijim članovima Boračka organizacija opštine Srbac po pitanju stambenog zbrinjavanja. Sveti Žujiću, demobilisanom borcu prve kategorije iz Nožičkog danas je uručen kompletan materijal neophodan za izgradnju kupatila. Vrijednost materijala iznosi 1.570 KM. Sveto živi sa suprugom i oboje


Sasja Beslik: Budućnost Balkana i BiH je u integralnom ekonomskom sistemu – Mreža za izgradnju mira\nEkonomista svjetskog glasa, ugledni bankar čiji su rad i djelovanje internacionalno priznati, Zeničanin (Sasja Beslik) Saša Bešlić s evropskom adresom predstavnicima i-platforme govorio je o svom uspjehu, ali i o tome šta Bosni i Hercegovini nedostaje kako bi zaista krenula naprijed.\nKako je to biti, iz Vaše perspektive, najbolji bankar, kad se kod nas (u BiH) još uvijek pričaju vicevi kako su svi, ne samo bankari nego i advokati, na dnu mora dobar start za humanije čovječanstvo?! Sigurno je u Švedskoj, a pogotovo u Švicarskoj, znatno drugačije, ali pada mi na pamet i ona Brehtova da nisu lopovi oni koji pljačkaju banke, nego oni koji ih osnivaju… Vi ste, ipak, čini se, nešto poput bankarskog Robin Huda?!\n– To je ne samo dobar vic nego i istina na mnogo načina. Ja sam bankar koji je prije 25 godina shvatio da uloga banaka i finansijskog sistema u generalnom ekonomskom sklopu mora proći kroz veliku promjenu. Postoji više razloga zbog čega je to potrebno, a jedan od važnijih je spoznaja da finansijski sistem treba novi socijalni ugovor sa društvom u kojem djeluje i živi. U suštini finansije su jedna vrsta alata za ostvarivanje ciljeva društva i taj alat se može upotrijebiti i za građenje društva i prosperiteta ili za uništavanje društva. Do nas je ako to želimo promijeniti. Uz odgovorno ulaganje dobra zarada, ali i miran san su zagarantovani. A, ja sam vam pravi primjer toga. Prema tome taj globalni finansijski sistem se može usmjeriti na odgovoran način. To što treba da se mijenja je cilj tog sistema i ciljevi tih investicija. Ja sam proputovao planetu tri puta i bio na mjestima gdje se obično ne ide ako radite sa finansijama, vidio tugu, čemer, ropstvo ali i sreću, radost i progres. Na koncu, sve počinje sa ljudima i završava sa ljudima.\nVrlo mi je zanimljiv taj Vaš prelazak, ne samo iz ratom zahvaćene Bosne i Hercegovine u Sjevernu Evropu, nego u karijeri, iz polja novinarstva, Crvenog krsta, Afrike, u redove ljudi u odijelima, sa kravatama… A da pri tome niste izgubili moralni kompas i etički angažman, koji ste uspjevali nametnuti čak i najtvrdokornijim, najretrogradnijim kapitalistima… Otkud baš takva razvojna linija?\n– Ja sam uvijek tražio realne situacije i prave priče, sa terena, iz proizvodnih projekata, diskusija i razgovora sa ljudima koji rade to u što ja želim investirati. Moralni kompas je dosta jednostavan. Ja sam preživio rat zdrav i živ, poslije toga za mene više ne postoji neki realni strah pred porazom ili teskoćama, osim toga, to što sam dobio od života moram na neki način dati nazad životu. Mi živimo u individualnom, kvazi-kapitalističkom sistemu koji u suštini sve svoje nevolje mora pobijediti kolektivom. To je ta sintaksa kapitalizma koja se sada nalazi u historijskoj krizi i jedini način naprijed je zajedno bez obzira šta mi o tome kao indvidue mislili.\n– Ja sam imao i ludu sreću i veliku hrabrost, mladalačku naivnu hrabrost. Te priče iz svijeta, ja sam posjetio skoro 100 zemalja, gdje ljudski snovi, strepnje, nada i hrabrost mijenjaju države, industrije, i historiju, i one su zauvijek dio mene. Gledati mladu majku u Africi koja prvi put upotrebljava mobilni telefon za biznis ili gledati nebo u indijskim noćima sa poljoprivrednicima koji se boje klimatskih promjena su stvari koje stvaraju još veći motiv za rad. Mi možemo promijeniti budućnost na bolje.\nBosanskohercegovački mediji vole da prenose kako ste puni hvale za ljude našeg porijekla, ali ne izostaje utisak da oni zasijaju mnogo češće u inostranstvu. Zašto ta naša čudnovata „biljka“ bolje uspijeva drugdje, a ne kod kuće i rijetko kad bi da se vrati?\n– Naravno to nije čudno, to je dio igre medija i protagonista tako nekog uspjeha. Moj najveći uspjeh su troje djece koji postaju normalni ljudi. Vratiti se mogu u posjetu, ali živjeti dole ne vjerujem s obzirom da nacionalistički populizam još duboko vlada narativom društva, nažalost. Ja živim duže u Švedskoj nego što sam živio u BiH. Volim svoje porijeklo i ponosan sam na duh ljudi uz koje sam odrastao. Taj dio mene sa tom nekom švedskom kombinacijom daje mi puno toga u životu.\nNedavno sam čuo jednog “pametnog” čovjeka kako i dalje zagovara ideju da nema Bosanaca i Hercegovaca, samo Srba, Hrvata i Bošnjaka, sad će biti 25 godina poslije krvavog raspada Jugoslavije. Imate li ideju kako bi se mogle prevazići strahote tog rata koje su najdublje posljedice ostavile upravo u Bosni i Hercegovini, i krenuti jedanput naprijed, ili unazad, kada su mnogi živjeli bolje i rasterećenije?\n– Ja posmatram situaciju kroz ekonomsku i finansijsku prizmu. Budućnost Balkana i BiH je u integralnom ekonomskom sistemu, kao prvo između bivših republika a onda prema drugim regionalnim centrima. EU će imati ulogu možda jos deset godina, a poslije toga će se dezintegrisati na sjeverni i južni dio (kao i bivša Jugoslavija). Interna disfunkcionalnost EU će dovesti do toga mada postoji scenario gdje se to neće desiti. Ljudi na Balkanu moraju možda shvatiti da mi nismo centar svijeta i da moramo naći načina da živimo i radimo u globalnom kontekstu.\nKada je u pitanju razvoj bosanskohercegovačke dijaspore, odnosno veza sa matičnom državom, kakva su Vaša iskustva ili preporuke za poboljšanje obostrane pozicije, onog što se zove bilateralna saradnja?\nJa sam imao sporadične kontakte sa dijasporom i više na nekom generalnom nivou. Uvijek interesantno i ima i akcije ali više se priča, a manje radi. Postoje mnoge mogućnosti za pravu razmjenu, ali naši ljudi trebaju da shvate da za to treba vremena i uslova. Ponekad treba sve brzo i odmah.\nKoji su alati, sredstva, procesi, neophodni da ekonomija prevlada politiku, kako bi bosanskohercegovačko društvo imalo perspektivu u savremenom svijetu koji se ubrzano mijenja?\n– Korupcija, nedostatak pravne države, hiljadu zakona, nepotizam, entitetska politika, nacionalizam. Sve je to dio fundamenta BiH koje se ljulja, a opstaje zbog straha Zapada da se ponovo ne poubijamo. Nadasve čudna konstrukcija koja opstaje iz tog straha, a u suštini je najveća prepreka za razvoj. Bez te promjene neće biti nikakve progresivne budućnosti. Mladi će napustiti državu, a ostaće samo oni koji moraju.


Milojević otvorio dušu nakon 31. titule! "Nije bilo sve dobro kad sam došao u Zvezdu..." - Crvena zvezda info\nOstalo / 2649 pregleda\nFudbal / 1780 pregleda\nFudbal / 3517 pregleda\nFudbal / 10288 pregleda\nFudbal / 5185 pregleda\nFudbal / 4933 pregleda\nMilojević otvorio dušu nakon 31. titule! “Nije bilo sve dobro kad sam došao u Zvezdu…”\nAli nekada tako i treba da biste bili bolje, poručio je bivši trener crveno-belih\nNekadašnji strateg novog-starog šampiona Srbije u fudbalu, a sada šef struke Al Ahlija Vladan Milojević rekao je da nije on najzaslužniji za postavljanje temelja uspesima kluba sa stadiona "Rajko Mitić".\nZvezda je pre tri godine izgubila praktično dobijenu titulu, kada se krunom ovenčao Partizan, a klub je bio "nokautiran". Milojević je tada došao i korak po korak, počev od Florijane podizao ekipu.\nDo pobede nad Liverpulom prošlo je godinu i po dana, a do odlaska Milojevića oko dve i po godine, tako da je Aranđelovčanin učinio i sada pola posla i završio prvi deo sezone na čelu tabele.\nVladan je po dolasku na proslavu 31. titule prvaka države, posle subotnje utakmice sa Proleterom na Marakani dobio ovacije navijača koji su time pokazali šta misle o bivšem treneru.\n- Sigurno, ne znam da li je reč ponos možda prava reč. Stvarno sam ponosan na ove sve momke. Većina njih je ovde u mojoj nekoj eri od tri godine koliko smo bili zajedno. Rasli smo, prolazili kroz neke situacije, ali znate kako, uvek se u fudbalu pamti ono što je najlepše. Mislim da momci zaslužuju titulu - rekao je Milojević za Arenu sport i napomenuo da je dobro što je ona osvojena dominantno.\nPrema njegovim rečima, nema mnogo vremena za slavlje. Zvezda će učestvovati u kvalifikacijama za Ligu šampiona i ove sezone, Milojević je ekipu tamo vodio dvaput zaredom, ali se sada menja sistem kvalifikovanja.\n- Znate kakva je Crvena zvezda, biće slavlja večeras, a već sutra se razmišlja, novi dan, novi izazovi. Od srca bih im čestitao, Dekiju Stankoviću na osvojenoj tituli, njegovom stručnom štabu, kao i mom stručnom štabu koji je sada sa mnom u mom klubu. Oni su dali veliki doprinos ovoj tituli - istakao je Milojević i podsetio da je u poslednje tri godine bilo više lepih nego loših trenutaka.\nMilojević je klub napustio decembra prošle godine i tada je postalo jasno da će Stanković preuzeti kormilo. Iako je jedan od najzaslužnijih za sve uspehe kluba u poslednje tri sezone, Milojević je ostao skroman tvrdnjom da je on "samo jedna kap u moru".\n- Nisam ja ništa postavio, to su postavili ovi momci i ovaj klub je postavio, ja sam tu jedna kap u moru. Bilo je dosta rada, truda i odricanja da bismo stigli ovde. Kad sam došao nisu bile prave i dobre stvari, ali to je normalno u jednom klubu. Znate kako, neki put treba nešto loše da se desi da biste se osvestili i bili bolje. Mnogo puta sam napominjao da, pogotovo u sportu, ne postoji poraz, samo lekcije koje će učiniti da budete bolji - rekao je Milojević.\nPoželeo je i sreću Stankoviću na početku trenerske karijere i opisao da mu je posebno drago što su momci koji igraju u crveno-belom vratili Zvezdu u krem evropskog fudbala.


Newsletter: POZNATE LIČNOSTI: BADNJE VEČE I BOŽIĆ SLAVE...\nPOZNATE LIČNOSTI: BADNJE VEČE I BOŽIĆ SLAVE...\nBOGATA GOZBA ZA ROĐENJE HRISTOVO\nPOZNATE LIČNOSTI BADNJE VEČE I BOŽIĆ PROSLAVLJAJU PO SVIM SRPSKIM OBIČAJIMA U KRUGU PORODICE, ALI PONEKO I RADI KAKO BI MU GODINA BILA USPEŠNA\nRadmila Manojlović: Maćeha mesi česnicu\n- Ove godine Božić ću proslaviti kod kuće. Praktikujem da i Badnje veče proslavim u krugu porodice, ali ove godine neću moći jer radim.\nNe moram da proslavim sa mojima ni rođendan, ni slavu, ni Novu godinu, ali Božić moram po svaku cenu!\nTo je jedini dan u godini kada je moja cela porodica na okupu, jer smo rasejani po raznim gradovima Srbije. Inače, pridržavam se svih srpskih običaja, samo ne mesim česnicu, već to čini moja maćeha Suza. Za vreme Božića osećam se spokojno, u toplom domu, okružena svojom porodicom...\nDragana Mirković: Moj bečki pravoslavni Božić\nSeka Aleksić: Prvi praznik u novoj kući!\nMaja Nikolić: Sveštenik u kući\nLazar Ristovski: Badnjak pucketa u kaminu\n- Ove godine ću Božić proslaviti kod kuće sa porodicom. Radujem se ovom prazniku jer se slavi dan praštanja i cela porodica u to ime daruje sitne poklone kao znak pažnje. Na trpezi, za koju je zadužena moja žena, obavezno će biti pečenje. Naravno, sečem badnjak, a sve to ne bi imalo toliku čar bez kamina oko koga se svake godine tradicionalno porodično okupljamo. U mojoj kući nastaviće se s poštovanjem tradicije i proslavljaće se Božić još dugo godina.\nBora Čorba: Na Rudniku palim badnjak\n- Ove godine Božić ću provesti radno, biću u Republici Srpskoj gde imam seriju nastupa. Badnje veče ću tradicionalno provestiu na Rudniku, uz sve običaje od kojih mi je najdraže paljenje badnjaka. Naravno, i moja supruga će biti uz mene. Što se posta tiče, ove godine nisam izdržao do kraja, postao sam veliki grešnik!\nDragica Radosavljević Cakana: Sto pun đakonija\n- Badnje veče ću provesti kod kuće sa suprugom. Počela sam već da pripremam razne đakonije za to veče, među kojima će se naći sendviči sa lososom i riblja pašteta, pošto tada obavezno postimo. Ujutru na Božić nam dolaze deca, rodbina i prijatelji, koji su ceo dan sa nama. Trpeza će biti puna raznog jela i pića, a neizostavni su podvarak, pasulj prebranac, praseće i jagnjeće pečenje. Biće veselo, jer Božić je prava prilika za to!\nSandra Obradović: Volim proju na Božić\n- Radujem se Božiću, jer ću ga provesti u toplini porodičnog doma, sa svojim bližnjima. U našoj kući ovaj praznik se obeležava na tradicionalan način, uz sve običaje karakteristične za taj dan. Volim da jedem i, hvala bogu, trpeza nam je uvek puna, a jedno od omiljenih jela mi je proja.\nPetar Božović: Ptica na božićnoj trpezi\n- Volim Božić i radujem se što ću, kao i svake godine, biti sa porodicom toga dana. Poštujem sve srpske običaje i čak ulazna vrata okitim badnjakom, koji kupim na pijaci. U gradu je to tako. U detinjstvu, dok sam bio na selu, išao sam sam u šumu i donosio badnjak kući. Postio sam do Nove godine i postiću za Badnji dan, ali ću zato na Božić na trpezi imati neku pticu, za koju će biti zadužena moja supruga. Ove godine neće biti ni prasećeg ni jagnjećeg pečenja, ali će zato ptica biti pripremljena na poseban način.\nIzvor i jos vesti: FolkoTeka.com


Prvi rezultati Oxfordove vakcine protiv korone pokazali snažnu imunološku reakciju kod starijih | Portal 072info\n26. listopada 2020. 26. listopada 2020. u 14:40 / Piše DPA - Portal 072info\nPrvi rezultati testiranja trenutno vodeće vakcine protiv koronavirusa, na čijem razvoju sarađuju Univerzitet Oxford i kompanija AstraZeneca, pokazali su da preparat podstiče snažnu reakciju imunološkog sistema kod starijih ljudi.Istraživači su ohrabreni ovim saznanjem, jer pokretanje zaštitnih anititijela i stvaranje T-ćelija kod starijih zapravo sugeriše da postoji mogućnost da budu pošteđeni ozbiljne bolesti i smrti od posljedica koronavirusa.\nOsim toga, to saznanje je veoma važno jer starije osobe spadaju u rizčnu grupu koja je posebno osjetljiva na teške oblike bolesti COVID-19 i isloženi su visokom riziku smrtnog ishoda.\nPrva testiranja su pokazala da nova vakcina pokreće snažan imunološki odgovor i kod populacije u dobi od 18 do 55 godina.\nMeđutim, kako piše Financial Times, neki istraživači su ukazali na to da testovi nisu garancija da se vakcina može smatrati definitivno sigurnom i efikasnom za starije pacijente. To će sve biti poznato konačno kada se analiziraju puni podaci ispitivanja za navedenu starosnu grupu.


Taksisti u TK preuzimaju dopunske oznake: Za vozila bez oznake kazne i do 15.000 KM – TuzlaInfo.ba\nTaksisti u TK preuzimaju dopunske oznake: Za vozila bez oznake kazne i do 15.000 KM\nby admin 23/01/2013\nProvodeći mjere iz Operativnog plana mjera za suzbijanje nelegalnog rada u oblasti prijevoza na području TK, Ministarstvo trgovine, turizma i saobraćaja je za taksi prijevoznike koji posjeduju Licencu za TAXI prijevoz i ostalu potrebnu dokumentaciju pristupilo izradi i izdavanju dopunskih oznaka za taksi vozila na području TK za 2013. godinu.\nTim povodom, i sa ciljem da se građani – korisnici usluga taksi prijevoza na području kantona informišu o početku raspodjele dopunskih oznaka za taksi vozila u 2013. godini, danas je u prostorijama ministarstva trgovine, turizma i saobraćaja Tuzlanskog kantona održana konferencija za medije i prezentacija početka podjele dopunskih oznaka .\n– Ministarstvo sugeriše i ujedno upozorava građane TK da u slučaju korištenja taksi prijevoza obavezno vode računa da li se na taksi vozilu nalaze važeće dopunske oznake, odnosno da koriste usluge taksi vozila, koji su na propisan način obilježeni dopunskom taksi oznakom za 2013. godinu. Na taj način, taksistima koji ispunjavaju svoje obaveze prema državi treba da pomognemo da žive od svoga rada – istakao je ministar trgovine, turizma i saobraćaja Tuzlanskog kantona Senaid Hadžić.\nNapominjemo, krajnji rok za dobijanje oznake je 01.03.2013. godine. Nakon toga inspektori za cestovni saobraćaj odnosno pripadnici uniformisane policije će podnositi prekršajne naloge odnosno zahtjeve za pokretanje prekršajnog postupka za taksi prijevoznike koji nisu na propisani način označeni dopunskom taksi oznakom.\nPropisana visina novčane kazna za neposjedovanje dopunske oznake na taksi vozilu za pravna lica se kreće u rasponu od 3.000,00 do 15.000,00 KM, odnosno za odgovorno lice u pravnom licu od 500,00 do 1.000,00 KM. Propisana visina novčane kazna za neposjedovanje dopunske oznake na taksi vozilu za fizička lica se kreće u rasponu od 500,00 do 1.500,00 KM.\nDopunske oznake za taksi prijevoz postavljaju se na desnoj strani prednjeg vjetrobranskog stakla i lijevoj strani zadnjeg vjetrobranskog stakla sa unutrašnje strane vozila. Svaka općina na području TK koja ima organizovan taksi prevoz dobiti će dopunske oznake različite boje kako bi se spriječio protivzakoniti rad taksista sa jedne općine na teritoriji druge općine\nJoš jedna od bitnih prednosti dopunskih taksi oznaka je i mogućnost kontrolisanja lica koja se bave taksi prijevozom od strane pripadnika ministarstva unutrašnjih poslova – uniformisanih policaja, čime se u znatnoj mjeri utiče na efikasnosti kontrole nelegalnih prijevoznika u oblasti taksi prijevoza, odnosno kako ističe ministar Hadžić „očekujemo da će dosljednom primjenom provedbenih propisa nelegalan rad u oblasti taksi prijevoza biti eliminisan odnosno sveden na najmanju moguću mjeru”.


SVAĐALI SE PA JOJ ZABIO NOŽ U VRAT! Postojala bojazan da je naudio i detetu(2) - KO ĆE SADA O NJEMU BRINUTI kada je ostalo bez oba roditelja? | Happy BSC portal\nSVAĐALI SE PA JOJ ZABIO NOŽ U VRAT! Postojala bojazan da je naudio i detetu(2) - KO ĆE SADA O NJEMU BRINUTI kada je ostalo bez oba roditelja?\nPorodična drama odigrala se jutros u porodičnoj kući supružnika, a pretpostavlja se da je krvavom piru prisustvovalo i dete.\n- Sumnja se da je pre ubadanja izbila svađa među supružnicima koja je dovela do tragedije. Muškarac je u jednom trenutku dograbio nož i zario ga nesrećnoj ženi u vrat. Dok je ona krvarila, muž je uzeo dete u naručje i otišao iz kuće - prepričava dramu sagovornik medija i dodaje da je teško ranjena žena iskrvarila nasmrt u bolnici.\nPolicija je odmah otpočela potragu za osumnjičenim, a morali su da budu jako oprezni, jer su znali da je dete sa njim\n- Postojala je bojazan da je naudio i detetu, međutim kada su pronađeni svima je laknulo, jer je dete živo - kaže izvor i nastavlja:\n- Osumnjičeni muškarac je posle potrage pronađen u smederevskoj marini. Sakrio se u jedan od usidrenih čamaca, a dete je bilo kraj njega. Prava je sreća da nije odvezao čamac i otisnuo se na reku. Osumnjičenom su odmah stavljene lisice i on je saslušan u Višem javnom tužilaštvu u Smederevu, a o svemu je obavešten i Centar za socijalni rad.\n- Za sad se ne zna ko će preuzeti brigu o detetu koje je ostalo i bez majke i bez oca - objašnjava sagovornik.\nSagovornik kaže da se za sada ne zna šta je uzrok ove tragedije.\n- Sumnja se da je žena pre nego što je izdahnula trpela velike bolove i umrla u teškim mukama. Nađena je u lokvi krvi, telo je poslato na obdukciju - kaže izvor.\nŽena izbodena i u Leskovcu\nPodsetimo, pre samo tri dana u Leskovcu je bivši muž izbo ženu i to u hodniku dečjeg dispanzera, dok je sa detetom čekala red kod lekara. Nesrećna žena je zadobila više od 10 uboda nožem i smeštena je u niški KC, a napadač je uhapšen.\nSumnja se da je ona godinama dobijala batine od muža, te da se zbog toga i razvela, ali i preudala. Međutim, bivši nije mogao da se pomiri sa tim.


Danas na Vlašiću počinje međunarodni rukometni turnir veterana i veteranki “Srce Bosne 2017” - Travnički vjesnik\nDanas na Vlašiću počinje međunarodni rukometni turnir veterana i veteranki “Srce Bosne 2017”\nMeđunarodni rukometni turnir veteranki i veterana „Srce Bosne 2017“ u organizaciji Muškog rukometnog kluba veterana “Borac” Travnik, održat će se po treći put i to od 20. do 23. travnja 2017. godine na Vlašiću.\nPrijavljeno je učešće 41 ekipe s područja bivše Jugoslavije, od toga 20 ženskih veteranskih ekipa i 21 muška veteranska ekipa. 8 prijavljenih ekipa je iz Slovenije, 20 ekipa iz Hrvatske, 4 ekipe iz Crne Gore, 1 ekipa iz Srbije, te 8 ekipa iz Bosne i Hercegovine, piše hronika.ba\nRadi se o jednom od najvećih veteranskih turnira koji se organizira na Balkanu.\nDa je to zaista tako svjedoči i činjenica da će na ovom turniru gostovati legende rukometnog sporta s ovih prostora – Tanja Polajner, Zoran Mikulić, Nikša Kaleb, Senjanin Maglajlija, Sergej Sokolov, Damir Radončić, Darko Galić, Božidar Jović i mnogi drugi.\nSudionici, njih između 400 i 500, će se takmičiti tijekom tri dana u sportskoj dvorani Hotela “Sunce” na Vlašiću, dok će u večernjim satima imati priliku družiti se, sklapati nove kontakte i prijateljstva i zajedno raditi na promociji rukometnog sporta.


Izjave o Kosovu su lični stav evropskog diplomate\nNezavisnost Kosova, uz određene uslove, rešenje je koje pruža najviše šansi za trajan mir i stabilnost Kosova i regiona, navodi se u nacrtu reozolucije o kojoj će početkom oktobra raspravljati Parlamentarna skupština Saveta Evrope u Strazburu. Poštujući interes Srbije i njeno pravo da očuva svoj teritorijalni integritet, Skupština Saveta Evrope veruje da bi nezavisnost Kosova, uz određene uslove, bilo rešenje koje - osim što odgovara volji većine građana Kosova - može da obezbedi najviše šansi za trajni, dugoročni mir i stabilnost čitavog regiona, navodi se u tekstu, usvojenom 18. septembra na Političkom komitetu Parlamentarne skupštine Saveta Evrope.\nAmbasador Srbije pri Savetu Evrope Slađana Prica za Radio Slobodna Evropa komentariše procedura usvajanja rezolucije, za koju kaže da predstavlja lični stav Rasela Džonstona:\n«To je izveštaj koji naravno obavezuje samo njega i na osnovu tog izveštaja i ocene stanja na Kosovu, pa donekle i ocene stanja političke situacije u Srbiji, on je predložio nacrt preporuke kako Savet Evrope, na koji način da se ubuduće bavi situacijom na Kosovu, a takođe je predložio nadležnom komitetu i tekst rezolucije koji bi trebalo da usvoji Parlamentarna skupština. Na otvaranju plenarnog zasedanja Skupštine, koja počinje 2. oktobra, već će biti zakazana nova sednica Političkog komiteta, gde naša delegacija ponovo može da uvede svoje amandmane, da bi taj tekst ušao u plenum, gde takođe, proceduralno gledano, parlamentarna delegacija Srbije može da predloži amandmane i da se onda Skupština u plenumu o amandmanima izjašnjava.»\nU nacrtu rezolucije navodi se da nerešeni status Kosova dovodi u neizvesnost dalju političku stabilizaciju čitavog zapadnog Balkana i ističe da je Savet Evrope, bez obzira na ishod pregovora o Kosovu, rešen da pomogne i Srbiji i Kosovu u suočavanju sa izazovima koji im predstoje. U rezoluciji se navodi da bi status Kosova trebalo što hitnije definisati kako bi se stvorili uslovi za razvoj u potpunosti odgovornih i reprezentativnih institucija Kosova.\nNacrt rezolucije, o kojem tek treba da se raspravlja i glasa u Skupštini Saveta Evrope, za člana parlamentarne delegacije Srbije Miloša Aligrudića, koji je učestvovao na raspravi u Parizu, predstavlja lični stav ser Rasela Džonstona i neobavezujući dokument za Savet Evrope:\n«To je nešto što nije toliko značajno, ali može da zvuči dosta neprijatno, nepotrebno ustvari. I mi smo pokušali tamo da objasnimo da se radi o nepotrebnoj rezoluciji, u tom smislu da ne bi smelo da sadrži stav o statusu, jer stav o statusu je kada zauzme Kontakt grupa i na kraju Savet bezbednosti, a nije to posao Parlamentarne skupštine Saveta Evrope, tim pre što dokument koji bi donela nije obavezujući dokument. Kad je već tako, onda ne vidim čemu ceo posao, s jedne strane. S druge strane, rasprava o tome je tek počela, znači formalno otpočela u Parizu i tu smo razmenili neka mišljenja. Čak smo uspeli, s obzirom na nepovoljan odnos snaga na konkretnom sastanku, i da promenimo nekoliko odredaba tog teksta, tako da smo negde izbacili to nezavisno Kosovo, tu uslovnu nezavisnost, a onda sticajem okolnosti zbog toga što valjda je neko bio tamo u stavu ko je premetio odnos snaga, smo uspeli da izbacimo taj isti stav na nekom drugom paragrafu tog istog teksta. Ne treba tom pridavati veliki značaj, dakle tek početkom oktobra ćemo imati raspravu o tome, pa ćemo da vidimo zapravo šta je stav većine onih koji su u delegaciji u Parlamentarnoj skupštini.»


Stanković testira 12 Zvezdinih klinaca u Turskoj! Ko će se izboriti za mesto u prvom timu? - Crvena zvezda info\nStanković testira 12 Zvezdinih klinaca u Turskoj! Ko će se izboriti za mesto u prvom timu?\nEraković siguran starter, neko će dobiti ozbiljnu šansu na krilnim pozicijama\nKada se povede reč o Zvezdinim istorijskim rezultatima u poslednjih pet godina, koji su kulminirali plasmanom u Ligu Evrope, dobar deo navijača kao negativnu nuspojavu apostrofira slabu implementaciju projekata kluba u najjači tim.\nImali su crveno-beli zamah po dolasku Dejana Stankovića sa Veljkom Nikolićem, Željkom Gavićem i Njegošom Petrovićem. Početak je bio sjajan, ali nastavak – prosečan.\nKroz dobre i loše periode prolazila su trojica igrača, ali nijedan nije uspeo da se nametne kao ključna karika šampionskih timova. Krilni fudbaler Željko Gavrić po dolasku Aleksandra Kataija je pao u drugi plan, pa je na kraju prodat Ferencvarošu za 1.200.000 evra. Veljko Nikolić je praktično izgubio šest meseci, Njegoš Petrović je u finišu jeseni počeo da pokazuje znake života.\nI jedan ne baš zanemarljiv podatak: Crvena zvezda je računajući sve učesnike Lige Evrope imala drugi najstariji tim, sa samo petoricom fudbalera odgojenih u akademiji podno južne tribine Marakane. Ima i do toga da je srpski šampion, trenutno 35. tim na UEFA listi podigao očekivanja i standarde, pa nije mogao da trpi talentovanu decu. Ima i do toga da su neki „vozovi propušteni“, ali iz mnogo razloga na Marakani su shvatili da će morati da proluftiraju kadar. I osveže ga iz sopstvenih redova.\nPosebno što za se za generaciju igrača rođenih 2003. godine lepe brojni epiteti, čak i da su najtalentovaniji tim još od onog čijiu protagonisti su bili Boško Janković, Dejan Milovanović i Dragan Mrđa.\nNa sve to samo mladi igrači, gledajući evropska pravila, garantuju konstantan priliv i dobro popunjenu klasu. Rana je faza priprema, Crvena zvezda još nije počela sa odigravanjem prijateljskih mečeva na turskoj obali, ali deluje da će Dejan Stanković imati šta da izabere iz selekcije klupskih projekata. I da bi bar neko od učenika klupske akademije morao da iskoristi šansu i postane dodatna snaga Crvene zvezde tokom proleća.\nU avion za Belek našlo se 11 Zvezdinih klinaca rođenih posle 2001. godine, uz dodatak da će nekoliko prvih dana zbog pozitivnog nalaza na koronu preskočiti momak rođen 2002. godine Vladimir Lučić. Neki su tu samo da se očeliče i osete seniorski fudbal poput najmlađeg golmana Stefana Marinkovića, koji je pažnju skrenuo bravurama u sudaru sa Empolijem. A neki se nadaju da će postati punopravni članovi rostera Dejana Stankovića i pomoći u šampionskoj trci sa Partizanom.\nMITULJIKIĆI NAJVEĆE BLAGO, MUSTAFA ISKOČIO TOKOM JESENI\nCrvena zvezda tokom priprema u Antaliji treba da dobije adekvatne alternative na krilnim pozicijama. Nisu imali crveno-beli zamenu za Aleksandra Kataija, igrača od koga zavisi ofanzivno raspoloženje Stankovićevog tima. Posebno, što je Zvezdinom Magiku u periodu gustog kalendara potreban odmor. Za tu poziciju apliciraju odsutni Lučić, strelac šest golova za IMT u jesenjem delu sezone, zatim mladi momak iz Gane Ibrahim Mustafa, kao i braća Mituljikić. Poslednja trojica mogu i da igraju i na drugim pozicijama u veznom redu. Dakle, da vrebaju slabu formu ili umor El Fardu Bena i Filipa Falka, koji će tokom proleća biti opklada Dejana Stankovića.\n„Braća Mituljikić su vrlo, vrlo talentovani. Gledao sam ih nekoliko puta, slali su mi izveštaje o njima. Mali Stanković je bio sa nama već, imao je peh da se prošle godine u Turskoj povredi na zagrevanju. On je box-to-box igrač, moramo da mu nađemo pravo mesto. Tu je i Mustafa, momak koji je bio u Sremskoj Mitrovici. Vrlo je zanimljiv. Sve je to lepo dok ne dođu u prvi tim Zvezde, tu se mnogo toga menja. Drugačiji je intenzitet, odgovornost, zahtevi. Videćemo ih sve, idu njih sedmorica. Mali Radulović je dobro krenuo, imao je problem sa mononukleozom, hoće da ide, neće da ide. Stabilizovao se, vratio se. Imaćemo na koga da obratimo pažnju“, rekao je nedavno u intervju za MOZZART Sport Dejan Stanković.\nBraća Jovan i Nikola Mituljikić su po brojnim referencama najtalentovaniji igrači kluba. Iza sebe imaju šest meseci solidnih igara u dresu Grafičara, kvalitet su demonstrirali i u dresu omladinske reprezentacije Srbije. Lako bi moglo da se dogodi da se publika na Marakani zaljubi u njih, uzimajući u obzir gotovo perfektnu tehniku i lakoću driblinga. Upitnik samo stoji ispred fizičkih kapaciteta i snage u ovom trenutku, ali blizanci iz Negotina su Zvezdino blago. Čeka se samo eksplozija.\nNa mala vrata u prvi tim stigao je Mustafa Ibrahim. Nije preterano obećavao u omladinskom timu, ali je u dresu Radničkog iz Sremske Mitrovice postao jedan od najboljih igrača Prve Lige Srbije. Postigao je sedam golova igrajući na poziciji levog krila i klasičnog špica. Odlikuje ga brzina, što je Crvenoj zvezdi grozničavo nedostajalo tokom jeseni. Tu je i Andrija Radulović, koji već odigrao šest utakmica za prvi tim, ali u međuvremenu imao problem sa ugovorom i mononukleozom.\nANDREJ ĐURIĆ KAO ERAKOVIĆEVA ALTERNATIVA\nTrenutno je Strahinja Eraković barjaktar Zvezine dece kada se povede reč o ulozi u prvom timu. On je odigrao prilično dobro u finišu jeseni, pa ga na proleće čeka uloga startera. Njegova alternativa mogao bi da bude Andrej Đurić, kapiten igrača rođenih 2003. godine. Posebno što crveno-beli posle rastanka sa Milošem Degenekom neće dovoditi novog centralnog defanzivca.\nŠansi se nada i njegov ispisnik vezista sa iskustvom priprema u prvom timu Nikola Stanković. Mala neizvesnost vlada kada je u pitanju napadač rođen 2004. Marko Lazetić koji bi do kraja zimskog prelaznog roka mogao da promeni sredinu.


Famoza music chart #6 - Famoza.net\n12/09/2015 14/09/2015 Vladimir (Famoza.net) 709114 Commentshttps%3A%2F%2Fwww.famoza.net%2Ffamoza-music-chart-6%2FFamoza+music+chart+%2362015-09-12+11%3A30%3A49Vladimir+%28Famoza.net%29http%3A%2F%2Fwww.famoza.net%2F%3Fp%3D7091\nPo prvi put ikad, sa vrha liste smeši nam se “Violetta” ekipa! Posle neverovatno uzbudljivog glasanja, V-loveri uspeli da svoje idole dovedu na prvo mesto, sa samo par glasova prednosti u odnosu na “Drag Me Down” a daleko nije bila ni Anahi. Ove nedelje za vas imamo dva noviteta i to aktuelne singlove Hailee Steinfeld odnosno Nicka Jonasa!\nGlasanje traje do ponedeljka, 14. septembra u 12h! Broj zvezdica pored imena izvođača označava koliko je ta pesma puta bila na prvoj poziciji top liste! Vaše predloge za narednu top listu očekujemo u komentarima!\nAnahi Demi Lovato Hailee Steinfeld James Maslow Little Mix Nick Jonas One Direction Sabrina Carpenter Selena Gomez Shawn Mendes Taylor Swift Violetta\n14 thoughts on “Famoza music chart #6”\n07/09/2015 at 17:07\nRazbili smo 🙂 Kao i na Bravu sa ''Rescata mi corazon'' ♥ Ruggero 🙂\nP.S. Gledajte 'Ruggelariu'' 😀\n08/09/2015 at 03:58\n09/09/2015 at 18:08\nObaveštenje za Tiniste i V-lovere:Violetta 3 na Disney počinje 21.septembra!A emisija "I ❤Violetta ima petkom u 17:00.Ko jedva čeka? ?❤?\n09/09/2015 at 19:30\nVolela bih da stavite neku pesmu iz Austin & Ally(Dance like nobody's watching)\nili od R5 sa njihovog novog albumaSometime Last Night(All Night,Dark Side,F.E.E.L.G.O.O.D.)\n09/09/2015 at 19:57\nSelena Gomezz y Tinii glasajte za njiiih dveee EXTRAA\nĆao Anja 🙂 Imali smo Anju R5erku dok smo radili na Bravu – da li si to ti? 🙂\nR5 je bio na listi ali je ispao – moramo da čekamo novu pesmu pa ćemo je ubaciti.\n10/09/2015 at 17:59\nMožete li da dodate novi hit Selene Gomez-Same old love?\n11/09/2015 at 15:22\n11/09/2015 at 15:47\nDa jesam! TA SAM ;-D\n11/09/2015 at 15:49\nMoje ime je Anja loves R5\n11/09/2015 at 15:50\nhvala na odgovori\n12/09/2015 at 12:05


NE SMEMO DOZVOLITI LEGALIZACIJU EUTANAZIJE. ZAKON O DOBROBITI NE SME UNIŠTITI NIKAKVA NACIONALNA STRATEGIJA. – KOALICIJA ZA ŽIVOT NVO\nSuočeni smo sa namerom Uprave za veterinu, pod okriljem OIE i njihovim planom uskladjivanja sa poglavljem 7.7. OIE Programa, koji je u suštini uvodjenje eutanazije pasa i mačaka kroz nacionalnu strategiju koju su objavili NA SLEDEĆEM LINKU SAJTA EU ZA TEBE\nPREVOD POGLAVLJA 7.7. NA KOJE SE POZIVAJU MOŽETE VIDETI OVDE. izostavljene su 2 stranice šema koje prikazuju isključivo tipove eutanazije i sredstava, a koje možete videti u originalnom tekstu na engleskom.\nSrbija je jedna od retkih zemalja u svetu čiji je Zakon o zaštiti životinja izvanredan i redak i koja nema legalizovanu eutanaziju zdravih životinja. To nikako ne smemo izgubiti.\nNamera Uprave veterine je da Nacionalnom strategijom eliminiše Zakon o dobrobiti za čije je nepoštovanje i nesprovodjenje već 13 godina odgovorna, da nas vrati unazad i poništi sve dosadašnje nezakonitosti, sa kojima će se nastaviti pod novom nacionalnom strategijom , koja zapravo predstavlja nastavak po starom sa uvodjenjem eutanazije.\nInsistiranje na CNR i Eutanaziji je u suštini u suprotnosti jedno sa drugim, jer ako ćemo pse sterilisati, pa vraćati na teren, odakle potreba za eutanazijom? Pre bi se reklo da CNR služi samo kao dimna zavesa da se prikrije nestanak eutanaziranih pasa, koji će biti proglašeni „vraćenim na teren“ kao i do sada.\nCiljevi UV su duboko suprotni sa težnjama i ciljevima pravih boraca za zaštitu i dobrobit životinja. Iskustvo proteklih 13 godina, od kada je donešen Zakon o dobrobiti , je pokazalo da su nadležne institucije svih ovih godina unazad ignorisale Zakon o dobrobiti životinja i radile sve osim primene i poštovanja zakona.\nDa su ga sprovodili, što im je bila dužnost i obaveza , mi bi smo danas imali izgrađena prihvatilišta u kojima bi psi i mačke imali život dostojan živog bića i NVO bi bile neizostavan faktor u zbrinjavanju i udomljavanju pasa i mačaka iz prihvatilišta za napuštene pse i mačke kao što je to svugde u svetu.\nDanas ne bismo imali ovoliko napuštenih pasa i mačaka da je sproveden Program kontrole smanjenja brojnosti populacija pasa i mačaka koji bi obuhvatao i imao za cilj naplate takse za nesterilisane kućne ljubimce, besplatne sterilizacije, kastracije ili ovarihisteroktomiju- sterilizaciju u zavisnosti od pola. Do sada ni jedna jedinica lokalne samouprave nije postupila i izradila program kao što je to predviđeno zakonom o dobrobiti životinja,izgradila prihvatilišta što su bili u obavezi , oformila obučenu zoohiigjensku službu, već su se sakrivali iza CNR programa, koji i nije po Zakonu o dobrobiti i time prikrivali nestanak navodno vraćenih pasa na teren.\nMnoga udruženja nisu svesna da se CNR program zloupotrebljava i da bi bolji rezultat nad kontrolom populacije upravo imalo uvođenjem takse i besplatne sterilizacije, što bi rešilo uzroke problema nekontrolisane reprodukcije kod pasa i mačaka, jer je daleko efikasnije rešavati uzrok a ne lečiti posledice.\nSrbiji nije potrebna nacionalna strategija u aranžmanu Uprave za veterinu i njenih podobnih NVO, jer smo već suočeni sa njihovim načinom rada gde besomučno stradaju psi uprkos zakonu o dobrobiti životinja koji propisuje način i tretiranje napuštenih pasa i mačaka.\nUprava za veterinu i njeni saučesnici u radionici koja je organizovana samo za izabrane NVO a koji rade u interesu Uprave za veterinu a ne u interesu dobrobiti životinja ,već na njihovu štetu su već na korak od usvajanja nacionalne strategije koja je izuzetno štetna za pse i mačke jer nema nove metodologije za rešavanje uzroka problema već se bavi kao i svih ovih godina unazad CNR-om koji je zapravo zamazivanje očiju kako građanima tako i NVO sektoru jer svih ovih godina unazad je i primenjivan CNR a koji je dobar izgovor za masovno ubijanje pasa koji na kraju kao leševi odnosno sirovina završavaju u kafileriji od koje se dobijaju razni suplimenti a između ostalog i mesno koštano brašno. Od toga zaradu imaju kafilerija i oni koji je snabdevaju leševima.\nApelujemo na sve Vas da dobro razmislite i da hitno dignemo svoj glas, jer naš glas je glas životinja koje zastupamo i čije pravo na život branimo.\nJer oni nemaju nikog osim nas. Ukoliko promocija eutanazije, dakle, rešavanja posledica i to na način koji ne rešava problem, prodje, mi se vraćamo 13 godina unazad, kada nismo ni imali Zakon o Dobrobiti. Ubijanje pasa i mačaka , koje se do sada radilo nelegalno, sada će biti legalizovano. A to – to ne smemo dozvoliti!\nKategorije:Aktuelno, Mučenje životinja je kažnjivo, Srbija vesti, Uprava Veterine Srbije, Vesti\nTagged as: nacrtstrategije, neeutanazijasrbija, projekatoie


октобар | 2013 | ГЕТО СРБИЈА\n28. октобра 2013. ГЕТО СРБИЈА\tКоментари су искључени\n25. октобра 2013. ГЕТО СРБИЈА\t1 коментар\nRUDNIK RESAVICA JOŠ JEDAN OD GUBITAŠA KOJI ĆE BITI PRODAT ZA MALE PARE\n22. октобра 2013. ГЕТО СРБИЈА\tКоментари су искључени\nJavno preduzeće za eksploataciju uglja "Resavica" u restruktuiranju ima 4.281 zaposlena i ogromne gubitke od 74 miliona evra preko vrednosti kapitala, sa ukupnim obavezama od 141 milion evra, a tek treba da se izloži prodaji, kako kaže ministar Mlađan Dinkić. Pitanje je samo- kome, kad je vladinom politikom ovo javno preduzeće potpuno uništeno!\nJavno preduzeće za podzemnu eksploataciju uglja „Resavica" je u restruktuiranju, već duži period vremena. Na početku ove godine bilo je u matičnom preduzeću 4.070 zaposlenih, a u zavisnim društvima još 211. Sa 67,6 miliona evra ostvarenog ukupnog prihoda u 2012. godini iskazalo je gubitak u matičnom i zavisnim preduzećima od dvadeset miliona evra, ili 29,6 odsto ostvarenih ukupnih poslovnih prihoda.\nDakle, da bi izbeglo poslovanje sa gubitkom, a sa gubicima posluje već više godina, u 2012. godini trebalo je da mu prodajne cene tone uglja budu veće za jednu trećinu.\nAli, tu jednu trećinu od 20 miliona evra trebalo je da plati elektroprivreda, ili, u krajnjem slučaju građani, kao krajnji potrošači. U toj istoj godini za bruto zarade i naknade zarada isplaćeno je 40 miliona evra u dinarskoj protivvrednosti.\nBruto zarade, kao osnovna stavka rashoda, dostigle su skoro 60 odsto ukupno ostvarenih poslovnih prihoda, ali je samo polovina tih zarada realizovana na tržištu, dok je druga polovina teretila iskazane gubitke.\nSa takvom politikom cena i vođenja ovog javnog preduzeća Srbija ne može ići dalje. Ukupna poslovna imovina ovog gubitnika iz Resavice, prema godišnjem bilansu za 2012. godinu, po knjigovodstveno iskazanoj vrednosti, je 67,3 miliona evra, a gubici iznad kapitala 74 miliona evra.\nU te gubitke nisu uračunati gubici do vrednosti kapitala od 91 milion evra. Prema tome, ukupni iskazani gubici u poslovanju ovog javnog preduzeća su 165 miliona evra. Ministar za privredu i finansije Mlađan Dinkić, vodeći vladin privrednik, koji u poslednjih dvanaest godina vodi srpsku ekonomiju, kaže da će ovo preduzeće u restruktuiranju izložiti prodaji.\nAli ko će kupiti ili biti partner – finansijer preduzeća koje ima ukupne obaveze 141 milion evra?\nNema niko drugi do Republike Srbije, koja ne zna šta da radi sa gubitnicima Petrohemijom iz Pančeva, Srbijagasom iz Novog Sada, Galenikom iz Zemuna, JP Putevima Srbije, JP Železnicama Srbije, JAT Airways-om i brojnim drugim, kad je republički budžet u minusu za oko dve milijarde evra i kad država „krvari" da bi rashode pojedinim ministarstvima smanjila, kako bi se izbegao veći deficit u republičkom budžetu, koji se mora pokriti novim zaduživanjem, a za kamate na dosadašnja zaduženja država već izdvaja skoro milijardu evra godišnje.\nPostavlja se razumno pitanje: zašto republička vlada i ministarstvo privrede već duži period vremena tolerišu politiku stalnog zaduživanja, bolje reći prekomernog zaduživanja Republike Srbije, a da nikad ne razmatraju suštinske analize poslovanja republičkih javnih preduzeća i po tome ne donose odgovarajuće zaključke, već dozvoljavaju da taj javni „brod" plovi bez kompasa, više od jedne decenije, tokom trajanja takozvane nove demokratske vlasti.\nŠta će biti sutra ako Republika Srbija ne da garancije za nove kredite Javnom preduzeću „Resavica"? Šta će se desiti kad tih četiri hiljade radnika dođe pred Vladu Srbije, ko će stati pred njih i šta reći rudarima koji u podzemnoj eksploataciji vade ugalj?\nA teže će biti ako se rudarima priključe i zaposleni koji uvozni gas prodaju znatno ispod uvoznih cena, te ako u red sa njima stanu i železničari koji u dobroj meri transportuju resavički ugalj.\nVladi to nije bitno, već se ministri bave kako i kome, i uz koji bonus da prodaju domaćeg avioprevoznika, jer ministrima i domaćim biznismenima trebaju udobni letovi sa inostranstvom, a njih uopšte ne interesuje sudbina više od četiri hiljade zaposlenim u rudničkim jamama.\nAko postoji cena iskopane tone uglja, a sigurni smo da postoji, zašto se ugalj prodaje za trećinu ispod tržišne cene? Ko je taj u zemlji Srbiji koji obezvređuje rad rudara i čije je to "fakultetsko obrazovanje" koje naš narod usmerava u Evropu, kad su odluke Vlade da se ne prizna rad rudara, da se administrativnim merama određuju cene tone uglja, da se gubici gomilaju na teret Republike…?\nA novim merama Vlade, sva preduzeća koja su u restruktuiranju će biti prodata, na kraju za sitne pare, a radnici će završiti na ulici…\nКатегорије:ГЛАС ОБИЧНИХ ГРАЂАНА Ознаке:dacic, evro, korupcija, loto, ministar, pare, prodaja, propast, putevi, srbija, ulica, vucic


Vesti | Meemp - Part 5\nBudite obavešteni o najnovijim aktivnostima MEEMP projekta!\nSvi partneri se obavezali na punu podršku MEEMP projektu na zvaničnom obeležavanju njegovog sprovođenja\nKonferencija održana danas u Beogradu zvanično je obeležila sprovođenje projekta Projekat energetske efikasnosti i upravljanja energijom u opštinama u Srbiji (MEEMP) kroz koji Švajcarska konfede [...]\nU četiri opštine izabrana 23 objekta za rehabilitaciju u okviru komponente 2 – Investicije u energetsku efikasnost\nNakon niza sastanaka i poseta na terenu, analize prioriteta i usaglašenosti sa projektnim zahtevima, kompletiran je spisak objekata koji će biti rehabilitovani i rekonstruisani u smislu energetske [...]\nProjekat fokusiran na opštinsku energetsku efikasnost i upravljanje energetskom efikasnošću MEEMP počinje sa implementacijom\nRealizacija Projekta energetske efikasnosti i upravljanja energijom u opštinama u Srbiji MEEMP započeta je 1. januara 2018. godine. Ovaj projekat ima za cilj poboljšanje energetske efikasnosti i up [...]\nPartneri u realizaciji projekta:


Kosačov: Moskva surađuje s obje strane u vezi sa situacijom u Karabahu - Russia Beyond Croatia\nKosačov: Moskva surađuje s obje strane u vezi sa situacijom u Karabahu\n04. TRA 2016.\nJedini lider koji se posljednjih dana obratio samo jednoj prijestolnici i u svemu podržao jednu stranu bio je predsjednik Turske Tayyip Erdoğan, izjavio je Kosačov.\nKremlj nastavlja suradnju i s Bakuom i s Erevanom u vezi sa zaoštravanjem sukoba u Nagorno-Karabahu, pozivajući obje strane da se suzdrže od eskalacije, priopćio je predsjednik Odbora Vijeća Federacije za međunarodna pitanja Konstantin Kosačov.\n"Moskva na svim mogućim razinama nastavlja suradnju s obje prijestolnice, u jednakoj mjeri ih pozivajući da se suzdrže od eskalacije uzajamnog nasilja. I to je jedina moguća varijanta djelovanja prema stranama u sukobu koji je na granici da preraste u veliki vojni sukob", napisao je na svojoj Facebook stranici.\nPrema procjeni ruskog senatora, i druge zemlje se ponašaju kao i Rusija: SAD, Velika Britanija, Njemačka i Francuska.\n"Avaj, s jednom iznimkom. A to je Ankara. Ako se ne varam, jedini lider koji se posljednjih dana obratio samo jednoj prijestolnici i u svemu podržao jednu stranu bio je predsjednik Turske Tayyip Erdoğan. Ankara, na našu veliku žalost, nastavlja surađivati jedino i isključivo s Bakuom", zaključio je Kosačov, a prenosi RIA Novosti.\nPredsjednik Odbora Vijeća Federacije za međunarodna pitanja istaknuo je da je takav stav zapravo "dolijevanje ulja na vatru, poticanje jedne od strana u konfliktu da nastavi sa sukobom".\nArmenija i Azerbajdžan su 2. travnja izvijestile da je u zoni karabaškog konflikta došlo do zaoštravanja situacije. Ministarstvo obrane Azerbajdžana priopćilo je, između ostalog, da armenska vojska granatira njihove položaje, dok je armenska strana priopćila o ofenzivnim djelovanjima s azerbajdžanske strane. U izvještaju UN-a navodi se da su uslijed zaoštravanja sukoba u Nagorno-Karabahu poginule 33 osobe, dok je preko 200 osoba ozlijeđeno.\nredžep taip erdogan UKRATKO


Saopštenje: Predstavljeni rezultati implementiranog programa “Uvažavanje različitosti i ostvarivanje nediskriminativne sredine”\nDatum objave: 18.11.2016 16:00 | Autor: PR služba Ministaratva prosvjete\nU cilju predstavljanja implementiranog programa “Uvažavanje različitosti i ostvarivanje nediskriminativne sredine” u Ministarstvu prosvjete je održan okrugli sto u organizaciji Ministarstva i NVO “Djeca prije svega”.\nProgram “Uvažavanje različitosti i ostvarivanje nediskriminativne sredine” je sproveden u JPU “Đina Vrbica”, JPU “Ljubica Popović” i JPU “Dragan Kovačević”, a cilj programa je poboljšanje međuljudskih odnosa i prevencija mogućih sukoba, kroz uvažavanje međusobnih razlika na najranijem uzrastu i usvajanje i prihvatanje kulture nenasilnog ponašanja.\nProjekat je imao za cilj generalno jačanje uticaja civilnog društva na izgradnju mira, pomirenje i socijalno uključivanje na Balkanu, kroz rad sa djecom, pri čemu je svrha projekta izgrađivanje i jačanje regionalne i nacionalnih mreža svih onih koji se bave djecom (državne institucije, predškolske ustanove, fakulteti, instituti, NVO, pojedinci).\nOkrugli sto su otvorile direktorica Direktorata za predškolsko i osnovno obrazovanje i vaspitanje i obrazovanje lica sa posebnim potrebama mr Arijana Nikolić-Vučinić, Ljubica Durutović iz NVO “Djeca prije svega” i Nataša Tomović, direktorica JPU “Đina Vrbica”.


Pohvala za likovni „doživlјaj“ Stare crkve\nIva Bogićević, učenica II6 odelјenja Užičke gimnazije, Pohvalјena je za rad sa kojim je konkurisala na likovnom konkursu. Organizator konkursa, Stara crkva u Užicu, povodom 300 godina postojanja, organizovala je konkurs za najlepši likovni rad, za učenike srednjih škola. Tema konkursa...\nautor: Dragan Vićentić, profesor\nNa okružnom takmičenju iz stranih jezika, koje je održano 9. maja u Poljoprivrednoj školi 'Ljubo Mićić' u Požezi, Sara Filipović IV6 i Andrej Petrović IV5 osvojili su drugo, a Anja Rosić IV6 i Đorđe Zarić IV5 treće mesto u poznavanju engleskog jezika, a Magdalena Vukomanović IV3 osvojila...\nEvropski dnevnik 2021.\nNa konkursu pod nazivom 'Evropski dnevnik', koji tradicionalno organizuje Delegacija Evropske unije u Srbiji, Uroš Šestović III1 osvojio je drugo mesto sa radom 'Nismo sami' u kategoriji strip/karikatura, a Iva Pavlović III7 treće mesto sa radom 'U rat bez žrtava' u kategoriji blog. Svi pobednički...\nUčenica Užičke gimnazije Marta Gavrilović IV6 osvojila je prvo mesto na foto-konkursu ''Wie lerne ich Deutsch?' - ''Kako učim nemački?'', koji je organizovao Departman za nemački jezik i književnost Filozofskog fakulteta u Nišu u okviru Nedelje Departmana. Svi rezultati mogu se pogledati na...


Ekipa se preselila na Zlatibor – FK Spartak Ždrepčeva krv Subotica\nEkipa se preselila na Zlatibor\nZa fudbalere Spartaka započela je druga faza priprema koje će obaviti na Zlatiboru. Spartak na Zlatiboru ostaje do 5. jula i za to vreme odigrati par kontrolnih utakmica. Po povratku u Suboticu odigraće generalnu probu najverovatnije protiv Bekeščabe, ekipe iz Mađarske.\nNa Zlatibor je krenulo 27 igrača kojima će se za koji dan pridružiti dva zlatna orlića sa Novog Zelanda, Stefan Milošević i Stefan Ilić. Stručni štab sačinjavaju Stevan Mojsilović – šef stručnog štaba, Aleksandar Kopunović – pomoćni trener, Dražen Cvijetković – rener golmana, Josip Cvijin – fizioterapeut i Rodoljub Božović – ekonom.\nIgrači koji su pošli na pripreme: Janošević Budimir, Plavšić Srđan, Manojlović Miloš, Jočić Branimir, Ćalasan, Kovačević Vladimir, Fedin Maxim, Torbica Vladimir, Ljubenović Miljan, Labović, Žerađanin Željko, Mirković Nikola, Spremo Stefan, Mezei Nebojša, Milić Nemanja, Antonić Goran, Ikpeaza Bobby, Georgijević Dejan, Farkaš Danijel, Banjac Nikola, Sili Luka, Gabrić Darko, Lazović Đorđe, Jondić Marko, Lekić, Ivanović Đorđe, Matić Nemanja\nDejan2015-06-21T23:25:48+02:0021. 06. 2015.|


Narodno pozorište RS: Premijera predstave “Dučić” 31. januara\nNarodno pozorište RS: Premijera predstave "Dučić" 31. januara\nJelena Kisić, 20/01/2020\nPredstava “Dučić” biće premijerno izvedena 31. januara u Narodnom pozorištu Republike Srpske u Banjoj Luci. Jug Radivojević je reditelj predstave čija je radnja smještena neposredno pred atentat na Aleksandra Prvog Karađorđevića 1934. godine u Marseju.\nPripreme za predstavu „Dučić“ su u punom jeku. Svojevrsni političko-istorijski komad zahtjevan je za glumce. Riječ je o predstavi koja donosi javnosti manje poznatu činjenicu, da je Jovan Dučić bio poslanik Ministarstva spoljnih poslova Kraljevine Jugoslavije u Rimu. Dučić je imao kontakte sa Musolinijem i drugim stranim državnicima.\n“Veoma je veliki teret i obaveza dobiti jednu ovakvu ulogu, igrati jedan istorijski lik koji je velika gromada, veliki zalogaj. On je ostavio mnogo iza sebe, bio je veliki intelektualac svoga vremena, priznat u Evropi, svijetu, kao i kod nas”, kaže glumac Zlatan Vidović.\nPočetak tridesetih godina prošlog vijeka bio je pun previranja u Evropi. Dolazak nacista na vlast. Ulogom Dučića u tom periodu, kaže reditelj Jug Radivojević, gotovo da se u dramskoj književnosti nismo ni bavili. Komad je presjek istorijskih činjenica.\n“Pošto se bavimo umjetnošću i nekom vrstom fikcije, ona je takođe prisutna, ne treba se očekivati jedna bukvalna faktografija, ali u svakom slučaju je komad “Dučić” duboko ukorijenjen u istorijske okolnosti, uz naravno, određenu umjetničku slobodu koju mi, kao autori, moramo da imamo”, navodi reditelj predstave.\nPredstava „Dučić“, prema tekstu Spasoja Milovanovića, biće premijerno odigrana 31. januara u Narodnom pozorištu Republike Srpske.\nTags #Jovan Dučić #Narodno pozorište RS\nProblem deponije Uborak opet bez rješenja


35 sati i 200 poletanja za ultra lake letelice - Sportski portal Srbije\n35 sati i 200 poletanja za ultra lake letelice\nPročitano 3522 puta\nNa ovogodišnjem Državnom prvenstvu za ultralake letelice učestvovao je rekordan broj od 30 pilota, a prvi put je ostvaren i uživo prenos na You Tube kanalu.\nDržavno prvenstvo za ultralake letelice održano na aerodromu „13. Maj“ u Zemun Polju okupilo je ove godine više od 30 pilota koji su napravili oko 200 poletanja i proveli u vazduhu u zbiru oko 35 sati. Novi državni prvak u kategoriji ultralaki avion je Nenad Mirković (AK „Ćuprija“), a najbolji zmajar u državi je Goran Spasić (AK „Smederevo“). Najbolji pilot žirokoptera (ultralaki helikopter, koji se prvi put kao kategorija sada pojavio na takmičenju) je Srđan Kostić iz AK „Ćurpija“.\nTakmičenje je pored sportskog nadmetanja donelo i sjajnu atmosferu kojoj su prisustvovali i brojni građani, obzirom da je ulaz bio slobodan. Svaki od takmičara je napravio šest letova, a tamo gde je bilo i izjednačenih rezultata, bilo je i korektivnih letova. Takmičenje se uživo prenosilo na You Tube kanalu, tako da je preko 500 ljudi – od Južnoafričke republike do Kanade, pratilo ovo nadmetanje.\nU disciplinama na ovom takmičenju svrha je da pilot, posle poletanja, sa visine od 300 metara, u pravilnom, propisanom prilazu pisti, sleti u polje koje je izdeljeno na pet podeoka širine pet metara. Idealno je sletanje u prvo polje, koje nosi najviše poena. Ovim se simulira sletanje na palubu nosača aviona, gde je paluba 100 m široka i 25 m dugačka.\nU disciplini sletanje sa snagom motora, pilot pomoću povećane snage motora, dodavanjem gasa, može korigovati nepreciznost i izboriti najbolji prilaz iscrtanom cilju. U sletanju bez snage motora, ili sa ugašenim motorom, od pilota se zahteva velika sposobnost i obučenost u pogledu vladanja letelicom, ali odlično poznavanje posrednih faktora kao što su vremenske prilike. Birajući najbolju putanju, potrebno je da sleti sa visine od 300 m bez snage motora na polje širine samo 5 metara.\nU kategoriji avion, ove zahteve su najbolje ispunili piloti Nenad Mirković (AK Ćurpija), Marko Maravić (AK Utva) i Goran Spasić (AK Smederevo), ujedno odredivši i ekipni plasman. Nikola Mirković je bio najbolji u obe discipline, dok su drugo i treće plasirani u disciplini bez motora bili Srđan Miletić (AK Ćurpija) i Marko Maravić (AK Utva), a u disciplini sa motorom Goran Spasić (AK Smederevo) i Milo Todorović (AK Ćuprija).\nMeđu zmajarima se pojavio ujednačnen broj bodova u generalnom plasmanu, pa treće mesto dele klupske kolege iz AK „Ćuprija“ Dragan Vukić i Miroslav Knežević, dok je na drugom mestu Milan Maravić iz AK „Smederevo“. Smederevski, ćuprijski i pančevački klubovi su bili najbolji u ekipnoj konkurenciji. Najbolji piloti zmaja u kategoriji precizno sletanje sa motorom su Željko Tešendić (AK Ćuprija), Goran Spasić (AK Smederevo) i Aleksa Milinković (AK Ćurpija), dok su u kategoriji bez motora najbolji bili Drana Vukić (AK Ćurpija), Goran Spasić (AK Smederevo) i Milan Marić (AK Smederevo).\nI nova takmičarska disciplina – žirokopter, iznedrila je najbolje pilote, sve odreda iz AK „Ćuprija“: Srđana Kostića, Mila Todorovića i Boška Todorovića. Poredak u kategoriji precizno sletanje sa motorom bio je sledeći: Srđan Kostić, Boško Todorović, Milo Todorović, a kategoriji bez motora: Milo Todorović, Srđan Kostić i Boško Filipović.\nNeposredni organizator ovogodišnjeg prvenstva bio je AK „Ćuprija“, uz podršku Vazduhoplovnog saveza Srbije i Ministarstva omladine i sporta.\nPosted: 13 septembar 2016\nULTRA LAKE LETELICE\nVazduhoplovni modelari - IDEMO PO MEDALjE\nSESTRA I BRAT NA POBEDNIČKOM POSTOLjU\nVAZDUHOPLOVNI MODELI JEDRE ZLATIBOROM


Gužve u Federaciji BiH, nakon 15 dana penzioneri izašli iz domova\nPenzioneri u redu ispred jedne od banaka u Sarajevu, 6. april 2020\nIspred banaka i naplatnih centara komunalnih preduzeća u Federaciji BiH u ponedjeljak (6. aprila) napravile su se dugi redovi, jer je penzionerima nakon 15 dana zabrane dozvoljeno da izađu iz kuća.\nPrema odluci Federalnog štaba civilne zaštite, ponedjeljka (6. aprila) do petka (10. aprila) omogućeno je osobama iznad65 godina odnosno penzionerima da u vremenskom periodu od 8 do 12 sati odu po penzije i obave druge neophodne poslove – kupovina namirnica, odlazak u apoteku, itd..\nDirektor Federalnog zavoda PIO/MIO Zijad Krnjić upozorio je da je, zbog aktuelne pandemije korona virusa naročito rizičan prvi dan isplate, odnosno 6. april.\n"U smislu potrebe minimiziranja rizika od prijenosa virusa apeliram na penzionere da poštuju, precizno, sve propisane epidemiološke mjere, zatim da penzioneri koji penziju primaju preko pošta, ne idu lično na šaltere pošta, već da sačekaju poštara kod kuće", naveo je Krnjić.\nUdruženje banaka BiH savjetovalo je penzionerima u Federaciji BiH da u ponedeljak, prvog dana isplate penzija, izbjegnu gužve.\nU BiH u 24 sata preminulo pet osoba od korona virusa, zaraženih 661\nPenzionerka Almedina B. iz Sarajeva za Radio Slobodna Evropa rekla je da je jedno od rješenja da se spriječe gužve moglo biti da se napravi raspored isplata ili po bankama ili po opštinama. Dodaje, kako odluka o tome da ne napuštaju svoje domove, pogađa mnoge koji nemaju nikog bliskog da im donese namirnice.\n"Uglavnom donose zabrane a malo rješenja za one koji su kod kuća sami i bespomoćni", kaže Almedina.\nKrizni štab Federacije BiH je 3. aprila usvojio izmjenu Odluke o kretanju koja podrazumijeva izlazak osoba starijih od 65 godina od ponedjeljka do petka u periodu od 8 do 12 sati.\nPrethodno je 20. marta ovaj štab donio naredbu kojom se zabranjujekretanje osobama mlađim od 18 godina i starijim od 65 godina na području Federacije BiH.


Mirko Mikić poslije RK Vogošća - RK Borac, Čelendž kup | MTELBA\n17.11.2018. | 19:40 > 19:47\nMirko Mikić zabilježio je pobjedu u trenerskom debiju na klupi Borca m:tel! U prvoj utakmici trećeg kola EHF Čelendž kupa u rukometu, Banjalučani su slavili u Vogošći - 23:22 (10:10).\nCrveno-plavi su na večerašnjem gostovanju u sarajevskom predgrađu vodili i sa četiri razlike, ali i gubili sa tri pogotka da bi ipak smogli snage da u jednoj bespoštetdnoj borbi stignu do minimalnog trijumfa pred revanš naredne subote u Banjaluci.\nNajefikasniji u banjalučkom timu bili su Vladan Đurđević i Bojan Rađenović sa po pet golova, dok je golman Bojan Ljubišić uknjižio 11 odbrana.\n"Bila je to prava muška utakmica, što su pokazala i dva isključenja, po jedno na obje strane. Težak meč za gledanje, ali još teži za igranje. Ipak, najvažnije je da smo pobijedili, iako je možda trebalo da bude i više razlike. S druge strane, ova minimalna pobjeda će nam pomoći da ne dođe do nekog opuštanja pred revanš", rekao je Mikić našem portalu.\nZa njegove izabranike nema odmora jer već u srijedu gostuju u Doboju ekipi Sloge u narednom kolu Premijer lige Bosne i Hercegovine, da bi potom u subotu dočekali Vogošćane u revanšu.\n"Sad se moramo fokusirati na gostovanje Slogi, a onda ćemo misliti na revanš u Čelendž kupu. Dobro ćemo analizirati večerašnju utakmicu i pokušati da popravimo neke naše greške. Sigurno je da ćemo igrati kao da je u pitanju prva utakmica i tražiti novu pobjedu pred našim navijačima. Nadam se da će dvorana 'Borik' u revanšu biti popunjena i da ćemo poslije dugo vremena prezimiti u Evropi", dodao je novi trener Banjalučana.\nRevanš susret između Borca m:tel i Vogošće igra se naredne subote u Banjaluci s početkom u 20 časova.


12. 01. 2022 15:56\nKRAGUJEVAC - Za zaposlene u fabrici "Fijat automobili Srbija" danas je zvanično počeo prvi radni rad u novoj godini.\nPožar u Kragujevcu, povrijeđeni majka i tri sina\n11. 01. 2022 22:15\nKRAGUJEVAC - Troje djece i majka povrijeđeni su večeras u požaru koji je izbio u jednoj kući u Kragujevcu.\nPonovo se treslo tlo u Srbiji\n13. 12. 2021 16:10\nDanas u 15.40 registrovan je zemljotres magnitude 2,8 jedinica Rihterove skale u regionu Kragujevca, saopštio je Seizmološki zavod.\n06. 12. 2021 13:41\nUpecao soma od 82 kilograma\n14. 09. 2021 09:39\nKRAGUJEVAC - Sve je u subotu, od svitanja do popodnevnih sati, ličilo Velimiru Radakoviću (29) iz Kragujevca, dok je čamcem krstario Gružanskim jezerom i zabacivao varalicu, da će se kući vratiti bez ulova, ali ostao je uporan.\n17. 04. 2021 11:33\nKRAGUJEVAC - Novorođenče staro osam dana na odjeljenju neonatologije Univerzitetskog kliničkog centra u Kragujevcu je na intenzivnoj njezi na mehaničkoj ventilaciji i dalje je u teškom stanju, rekla je za TV Prva zmjenica direktora Centra za neonatologiju dr Dragana Savić.\n14. 08. 2020 18:16\nU Kragujevcu moguće uvođenje vanredne situacije zbog korone\nKRAGUJEVAC - U posljednjih 17 dana u Kragujevcu je registrovano 77 novozaraženih na virus korona, a ukoliko danas i sutra bude zabilježeno više od deset novih slučajeva, Krizni štab daće preporuku da se proglasi vanredna situacija na području tog grada.


Super Odmor - Vodič kroz Srbiju - Novi Bečej - Atrakcije\nCrkva u Novom Bečeju foto: the todor/flickr.com\nNajveći objekat hidrosistema Dunav – Tisa – Dunav nalazi se uz Novi Bečej. To je velika betonska brana sa sedam prelivnih polja i prevodnicom za brodove. Na istom kanalu nalazi se i Ajfelova prevodnica, neverovatno tehničko dostignuće s početka 20. veka, koje je nastalo zbog toga što je vodena stihija plovila grad. Ova konstrukcija podseća na Pariski toranj, a da li je i delo slavnog Ajfela, nije sa sigurnošću utvrđeno.\nU Novom Bečeju nalazi se Evangelistička (luteranska) crkva. Ova crkva je skromnih dimenzija, veruje se da je sagrađena oko 1835. godine, kada su i evangelisti došli u Novi Bečej. S obzirom na to da je broj vernika bio negde oko 50, nije bilo potrebe graditi crkvu većih dimenzija.\nKatolička crkva izgrađena je u periodu od 1804. do 1809. godine. Na glavnom oltaru crkve nalazi se slika svete Klare, jedan od bočnih oltara posvećen je svetom Vandelinu, dok je drugi bočni oltar posvećen svetom Nikoli. Pored ove crkve, u Novom Bečeju se nalazi i pravoslavna crkva. Veruje se da je crkva izgrađena 1796. godine i posvećena je Sv. Nikoli.\nMala pravoslavna crkva (manastir) izgrađena je pre pravoslavne crkve, 1741. godine. Na mestu na kome je izgrađena, nekad se nalazila mala bogomolja, a u vreme Turaka i pravoslavni manastir, zbog koga se ova mala današnja crkva naziva pravoslavna crkva (manastir).


Petak, 21 Novembar 2014\tAltervizija\t- Broj 1257\nOligarsi, Podložnici, Slobodnjaci, Briselci. Ovo su glavni akteri naše aktuelne crnogorske (ali i evropske i svetske) drame. Naše „tranzicije". U ovom, i u naredna tri teksta Altervizije, slede njihovi karakteristični profili.\nU vladajućoj propagandi, podgoričkoj, ali i briselskoj, vašingtonskoj, moskovskoj, i ostaloj (što samo odaje globalno-lokalnu povezanost oligarhije), međutim, ništa od ovoga. Umesto ekstremnog nasilja, „sposobnost", čak „liderstvo" u „reformama" i „integracijama", štogod ovo, inače, značilo.


'Ratni dnevnici’ Ratka Mladića na izložbi u Beogradu - Javni servis\nFoto/VideoRadio Slobodna Evropa\n‘Ratni dnevnici’ Ratka Mladića na izložbi u Beogradu\nČetristo stranica ratnih dnevnika haškog osuđenika Ratka Mladića izloženo je u galeriji "Eugster" u Beogradu.\nIzložba “Dnevnik“ sastoji se od serije uramljenih stranica, koje je autor Vladimir Miladinović pojedinačno iscrtavao tušem, u formatu u kojem su korišćene na suđenjima pred Haškim tribunalom.\n“Ovo je neko novo ispisivanje, novo ocrtavanje tragova prošlosti”, rekao je Miladinović za Radio Slobodna Evropa (RSE).\nHronološke ‘radne beleške’ aktivnosti i sastanaka, Ratko Mladić vodio je između 1991. i 1996. godine, prvo kao oficir Jugoslovenske narodne armije, a potom kao komandant Vojske Republike Srpske.\nZaplenjene su 2010. godine u stanu njegove supruge u Beogradu, uz mnoštvo audio i video kaseta, fotografija i dokumenata koji svedoče o ratnim dejstvima. Iste godine, 18 svezaka prosleđeno je Haškom tribunalu gde su, nakon potvrde autentičnosti, prevedene na engleski jezik i korišćene kao dokazi u više procesa protiv haških optuženika.\n“Način na koji smo postavili ovaj rad i količina svih tih crteža ima aluziju na nemogućnost suočavanja sa svim tim materijalom. Čak i onda kada imamo dokaz pred sobom, pitanje je da li smo u stanju i da li imamo simbolički prostor šta sa tim dokazom da radimo. Drugim rečima, da li nam je dokaz uopšte potreban ako želimo u nešto da verujemo ili je dokaz namenjen onima koji ne veruju, pa ih treba ubediti u suprotno. To su sve pitanja koja sam i ovom izložbom hteo da postavim”, rekao je Miladinović.\nMiladinović, koji se godinama bavi arhivskim istraživanjem istorijskih perioda oko kojih se teško postiže širi društveni konsenzus, iscrtavao je stranice Mladićevog dnevnika iz perioda rata u Bosni i Hercegovini. Zapisi na izložbi počinju u maju, a završavaju se u julu 1992. godine.\n“Ono što je neki moj osnovni utisak jeste ta vojnička disciplina, ta užasno striktna i stroga birokratija. Ima tu raznih stranica, recimo da se vidi koliko je potrebno goriva, koliko je potrebno municije, koji je kapacitet pekare na Lukavici (Sarajevo) za prehranu vojske”, naveo je Miladinović.\nRatko Mladić je zapisivao sve, od transkripata sa sastanaka sa vojno-političkim vrhom i stranim izaslanicima, do trebovanja čizama i pritužbi podoficira.\nTužilaštvo u Hagu ocenilo je da zapisi pokazuju sliku planiranja i sprovođenja udruženih zločinačkih poduhvata.\n“Mi vjerujemo da drugačiji put može biti da se na ovaj način ljudi pozovu da zamisle šta je iza ovih šturih i skoro banalnih zapisa, vojnički preciznih. Iza tih zapisa su odluke da će nekih ljudi nestati, da će neke porodice prestati da postoje, da će se hiljade ljudi raseliti. Teško je onom koji ne vjeruje pružiti snažan dokaz i nadamo se da putem imaginacije dolazimo do mogućnosti empatije, da je to momenat u kojem čovjek u srcu može odlučiti da svi mi zajedno moramo učiniti sve što je unutar naših mogućnosti da se takve stvari nikada, nigdje i nikome ne ponove”, rekla je za RSE Nataša Govedarica, direktorka za Srbiju nemačke organizacije Forum ZfD, koja je suorganizator izložbe.\nRatko Mladić osuđen je u novembru 2017. godine pred Haškim tribunalom na doživotni zatvor zbog genocida u Srebrenici, progona Bošnjaka i Hrvata, terorisanja građana Sarajeva tokom opsade tog grada i uzimanja pripadnika UNPROFOR-a za taoce.\nOd hapšenja i ekstradicije krio se duže od decenije. Uhapšen je 25. maja 2011. u selu Lazarevo u Srbiji, devedeset kilometara od Beograda. Šest dana kasnije izručen je Hagu.\nIzložba “Dnevnik” biće otvorena za posete od subote 6. juna do kraja jula, sredom do 17 do 19 sati i subotom od 14 do 18 časova.


Stivi Vonder: Izaberite ljubav umesto mržnje\nAmerički muzičar Stivi Vonder pozvao je fanove da izaberu ljubav, a ne mržnju i da ne gube nadu u teškim vremenima u kojima žive.\n„Ohrabrujem vas da izaberete ljubav umesto mržnje. To je tako jednostavno. Izaberite ljubav umesto mržnje, ispravno umesto pogrešnog, srdačnost umesto pakosti“, rekao je Vonder na koncertu u nedelju u londonskom Hajd parku na kojem je bilo oko 65.000 ljudi.\nNa početku koncerta 66-godišnji višestruki dobitnik nagrade Gremi rekao je svojim fanovima da ih sve voli u ovim teškim vremenima i poručio im da budu pozitivni.\nKoncert je bio posvećen njegovom albumu „Songs in the Key of Life“ iz 1976. godine. Vonder je rekao da je srećan što je taj album značajan i posle 40 godina, ali da ga „srce boli“ što te „pesme i reči, ti uslovi i dalje postoje u svetu“.\nNeke od pesama s tog albuma bave se temama kao što su rasna mržnja, korupcija u policiji i politička inercija.\nU SAD su od prošle sedmice ponovo pojačane tenzije zbog policijskog ubistva dvojice Afroamerikanaca, posle čega je jedan crnac ubio pet policajaca tokom protesta pokreta „Životi crnaca su važni“.\nVonder je na koncertu rekao da su „svi životi važni“. „Ali razlog zbog kojeg kažem da su životi crnaca važni je taj što smo mi prvobitni ljudi ovog sveta. Tako da u suštini, svako ovde ima malo crnog u sebi. Svi imate malo duše u sebi pa prestanite da poričete svoju kulturu“, rekao je muzičar.


SDI dostigle 1,8 mlrd evra u 2015, NBS očekuje rast | Kamatica\nPočetna > vest > SDI dostigle 1,8 mlrd evra u 2015, NBS očekuje rast\nSDI dostigle 1,8 mlrd evra u 2015, NBS očekuje rast\nTekst objavljen: 18.04.2016 15:52\nNeto strane direktne investicije u Srbiji iznosile su u prošle godine 1,8 milijardi evra i bile su više za oko 45,6 odsto u odnosu na 2014, a Narodna banka Srbije očekuje dalji rast kako domaćih, tako i stranih ulaganja u narednom periodu, saopšteno je danas iz NBS.\n"Investicije, pre svega privatne, bile su ključni pokretač privrednog rasta u Srbiji u 2015, a to očekujemo i u narednom periodu", navodi se u saopštenju i dodaje da je tome, pored ostalog, doprinela i NBS obezbeđenjem i očuvanjem cenovne i finansijske stabilnosti, što je uticalo na kreiranje povoljnog poslovnog i investicionog ambijenta.\nRast investicija u opremu tokom 2015, kako se precizira, ilustruje rast uvoza mašina i opreme od 11,7 odsto, kao i domaće proizvodnje od 19,1 odsto.\nPozitivna kretanja ostvarena su i u građevinarstvu, gde je povećana vrednost izvedenih radova za 18,3 odsto, kako u infrastrukturi, tako i u stanogradnji.\nProizvodnja građevinskog materijala je porasla za 3,0 procenta, broj izdatih građevinskih dozvola za 26,3, broj radnika za 2,4 odsto i efektivni časovi rada za 3,3 odsto, precizira se u saopštenju NBS.\nZnačajno učešće u građevinarstvu, kako se dodaje, imaju infrastrukturni radovi koji se finansiraju iz budžeta, i čija je realizacija znatno ubrzana u 2015, što potvrđuje i realni rast kapitalnih rashoda države od 16,7 procenata.\n"Na osnovu kretanja zabeleženih na početku 2016. očekujemo da investicije ostanu okosnica privrednog rasta", navode i centralne banke.\nU saopštenju se dodaje da tokovi stranih direktnih investicija ukazuju i na veću diversifikaciju ulaganja, što ilustruju ostvareni rezultati prerađivačke industrije u proizvodnji i izvozu.\nTako je u 2015. godini, dve trećine oblasti prerađivačke industrije ostvarilo rast proizvodnje, a čak 20 od 23 oblasti beleže i rast izvoza. Pozitivni efekti investicija vidljivi su i u 2016. godini kroz dinamičan rast izvoza, koji u prva dva meseca iznosi 14,4 odsto međugodišnje.\nFinansiranje rasta investicija, ističu iz NBS, omogućeno je povoljnijim rezultatima poslovanja po osnovu nižih troškova zaduživanja, povećanim kreditiranjem, pojačanim prilivom stranih direktnih investicija i padom svetske cene nafte.\nPored toga, niži troškovi zaduživanja učinili su atraktivnijim i investicione kredite, čiji je obim bio dva i po puta veći u 2015. u odnosu na prethodnu godinu.\nZnačajnu podršku investicijama pružila je postignuta makroekonomska stabilnost koja se, između ostalog, ogleda i u niskoj i stabilnoj inflaciji, kao i smanjenju unutrašnje i spoljne neravnoteže.\nTo je potvrđeno i uspešno završenim revizijama aranžmana sa MMF-om, poboljšanjem izgleda kreditnog rejtinga i napretkom na međunarodnim listama konkurentnosti, navode iz NBS i poručuju da će centralna banka i u narednom periodu nastaviti da pruža doprinos poboljšanju poslovnog i investicionog ambijenta.\ninostrana ulaganja finansiranje investicija nbs Narodna banka Srbije ulaganja


OD SUGRAĐANINA UKRALI 300 EVRA? Dvojica Novosađana osumnjičena za tešku krađu | Novosti.RS\nNOVOSAĐANE M. Đ. (39) i M. D. (27), policija je uhapsila zbog postojanja osnova sumnje da su učinili krivično delo teška krađa.\nSumnja se da su pre nedelju dana provalili u kuću jednog Novosađanina i ukrali mu tri stotine evra. Operativnim radom, policija je rasvetlila ovo krivično delo i identifikovala osumnjičene.\nObojici je određeno zadržavanje do 48 sati i biće privedeni uz krivičnu prijavu, osnovnom javnom tužiocu u Novom Sadu.\nNovi Sad Teška krađa hapšenje Hapšenje u Novom Sadu\nPOLICIJA u Novom Sadu uhapsila je E.R. (25) i A.H. (29) iz Beograda, D.N. (29) iz Novog Sada i LJ.J. (43) sa područja Temerina, zbog postojanja osnova sumnje da su učinili krivično delo teška krađa.\n16:08 (UŽIVO) VUČIĆ NA SASTANKU SA PREDSTAVNICIMA OPOZICIJE: Predstavlja izveštaj o Kosovu i Metohiji i rezultate pregovora sa Prištinom (VIDEO)\n16:04 "TRION TEL" KAŽNJENA SA 100.000 KM: Regulatorna agencija za komunikacija izrekla kaznu zbog nelegalne mreže


<< < 4 5 6 7 Ukupno: 66 | Prikazano: 61 - 66\nAutobus sleteo u provaliju, poginulo dete i otac\nDva putnika su poginula a 14 je povređeno kada je autobus "Kavim-Jedinstvo" sleteo sa puta u blizini Trgovišta. Nesreća se desila danas oko 10:30č kod sela Donja Trnica, blizu Trgovišta.\nTrgovište nema banku\nGrađani Trgovišta za platu, penziju ili bilo kakvu drugu bankarsku uslugu, moraju da putuju do 50 kilometara udaljenog Vranja\nPredsednik opštine duguje za struju 540.000\nDarko Tomiš, predsednik opštine Trgovište VRANjE, TRGOVIŠTE - Oko 65.000 fizičkih i 6.000 pravnih lica sa područja u Pčinjskom okrugu, za utrošenu električnu energiju duguju Elektroprivredi Srbije 2,5 milijardi dinara. Među neredovnim platišama su i stranački funkcioneri, predsednici opština i direktori Javnih ustanova i preduzeća. Zoran Knežević, direktor vranjske…\nAleksinac Gradina Pirot Vladičin Han Zoran Perišić Koronavirus Niška Banja recept Klinički centar Darko Bulatović Južna Srbija Info Dom zdravlja Prokuplje policija SNS Kuršumlija Skupština grada Niša Beograd Leskovac investicije Niš Preševo Vlada Republike Srbije Aleksandar Vučić ubistvo saobraćaj Tržnica JP studenti fudbal Medijana gradska opština SPC Dragana Sotirovski DS košarka Goran Cvetanović Radnički FK Klinički centar Niš poplava Vranje saobraćajna nezgoda